Dragijeva vlada odobrila novi paket podsticaja od 40 mlrd €\nTanjug 20. maja 2021. 16:23\nRIM – Italijanska vlada je odobrila danas paket mera vredan oko 40 milijardi evra za podsticanje ekonomske aktivnosti, finansiranje poreskih olakšica i davanje bespovratnih sredstava preduzećima koja su bila primorana na zatvaranje zbog korona virusa, izveštava Rojters pozivajući se na dobro upućene izvore.\nDodatna potrošnja je ukalkulisana u vladine ciljeve javnog finansiranja još u aprilu i, kako se procenjuje, povećaće budžetski deficit na 11,8 posto bruto domaće proizvodnje ove godine, sa 9,5 procenata u 2020. godini.\nOgroman javni dug Italije, drugi najveći u evrozoni po udelu u BDP-u posle grčkog, prema predviđanju Ministarstva finansija će se popeti ove godine na 159,8 odsto ukupne godišnje proizvodnje, na najviši nivo u italijanskoj posleratnoj istoriji.\nSa najnovijim vladinim paketom podsticaja, Italija je od početka pandemije, koja je podgodila pre 15 meseci, izdvojila do danas više od 200 milijardi evra za dodatnu potrošnju.\nOd ukupno 40 milijardi evra iz novog paketa, za finansiranje bespovratne pomoći preduzećima biće potrošeno do 18 milijardi evra, rekli su Rojtersu izvori iz vlade i političkih krugova.\nOko pet milijardi evra biće usmereno na podršku zapošljavanju, pri čemu mere uključuju i poreske olakšice kompanijama koje zapošljavaju i omogućavaju profesionalnu usavršavanje i obuku stalno zaposlenih, navodi jedan izvor iz Ministarstva rada.\nVlada je takođe odobrila produženje mere zamrzavanja otpuštanja radnika koja bi trebalo da istekne u junu, dodao je Rojtersov izvor. Za velika preduzeća koja ispunjavaju uslove iz državnog programa za subvencionisanje zarada zaposlenih koji su na prinudnim odmorima zbog vanredne situacije s kovidom, produženje će trajati do kraja avgusta.\nViše od 2,0 milijarde evra otići će zdravstvenom sektoru, pošto Italija želi da ubrza vakcinnacije protiv kovida-19. Do srede, 19. maja, oko 15 posto italijanskog stanovništva je bilo potpuno vakcinisano, dok je oko 33 odsto primilo prvu dozu.\nOstale mere u paketu uključuju šestomesečno produženje državnih garancija za bankarske zajmove do kraja 2021. godine i program pauziranja i olakšanih uslova za otplatu kredita za mala i srednja preduzeća. NJima do kraja juna neće dospevati otplata bilo koje vrste, dok od jula do kraja godine moraju da plaćaju samo kamate.


Kako je Makenzi Skot, „Amazonova milijarderka”, izmenila pojam filantropije: Donira milijardu dolara mesečno – Startit\nKako je Makenzi Skot, „Amazonova milijarderka”, izmenila pojam filantropije: Donira milijardu dolara mesečno\nBrzina i način na koji donira drastično je razlikuju od ostalih filantropa u tech industriji.\nJedna od najbogatijih ljudi na svetu, koja je imala važnu ulogu u Amazonu od njegovog nastanka, Makenzi Skot davala je oko milijardu dolara mesečno u dobrotvorne svrhe, tokom 2020. Ono što je čudno jeste brzina kojom to čini, piše Vox.\nU protekla četiri meseca donirala je četiri milijarde dolara za nešto manje od 400 neprofitnih organizacija. Tokom protekle godine, Skot se pojavila kao jedna od najdarežljivijih filantropa u javnosti, darujući šest milijardi, a svoje prihode je podigla nakon razvoda od najbogatijeg čoveka na svetu Džefa Bezosa, koji nije preterano darežljiv.\nSkot je ranije ovog leta rekla da je već donirala 1,7 milijardi dolara svog bogatstva, što ju je učinilo jednom od svetskih milijardera koji najbrže poklanjaju novac. Mnogi bogataši u tehnološkoj industriji imali su ogroman rast prihoda ove godine, tokom koje se čitave industrije bore da prežive krizu, a zdravstveni sistemi posustaju zbog pandemije.\nOna je ukazala upravo na tu dualnost u vreme pandemije, tokom koje su se oni najbogatiji sve više bogatili, dok su siromašniji slojevi imali sve manje prihoda, što je retorika koju milijarderi filantropi često izbegavaju. Pored odluke da brzo donira zarađeni dovac, umesto da ga gomila, razlikuje se i način na koji ona to čini.\n„Neprofitne organizacije ne samo da su hronično nedovoljno finansirane, već su i hronično preusmerene sa svog posla na prikupljanje sredstava i opterećujuće pisanje izveštaja koje im donatori nameću”, navela je Skot.\nNjen tim je od 6.500 izabrao 384 organizacije kojima će donirati sredstva, a ona je navela kako će celokupni iznosi biti unapred plaćeni i neograničeni, kako bi se pružila maksimalna fleksibilnost. Time je promenila princip da se organizacije finansiraju u delovima, odnosno da finansiranje naredne faze projekta zavisi od izveštaja o prethodnoj.\nOna nije otkrila kolike je iznose davala, ali su se na spisku našle banke hrane širom sveta, kao i koledži i univerziteti namenjeni grupama s lošijim socijalnim i finansijskim statusom.


Zašto svi satovi na reklamama pokazuju isto vreme - 10 sati i 10 minuta?\nZašto svi satovi na reklamama pokazuju isto vreme – 10 sati i 10 minuta?\nKAZALJKE OKRENUTE NAGORE\nAko pogledamo kako izgledaju satovi na reklamama, može nam se učiniti da je vreme stalo. Na svim satovima sa reklama pokazuje se isto vreme – 10 sati i 10 minuta!\nBez obzira na marku sata, autora reklame ili plakata, modela časovnika, svi će vam pokazati isto – na svima njima je 10 časova i 10 minuta. Odgovor na pitanje zašto svi satovi na reklamama pokazuju isto vreme, pokušali su da pronađu neki naučnici.\nDva eksperimenta sprovedena 2017. organizovana su u nameri da se otkrije šta je to tako specifično u 10 sati i 10 minuta, pa je upravo ovaj tajming postao „difolt“ opcija za sve oglašivače satova u svetu.\nU prvom eksperimentu, istraživači su testirali hipotezu da će sat koji pokazuje 10 sati i 10 minuta izazivati prijatne doživljaje, pa samim tim i povećati verovatnoću kupovine u odnosu na sat koji recimo pokazuje 11 sati i 30 minuta ili 8 časova i 20 minuta. Oni su, takođe, očekivali kako će kazaljke koje pokazuju 8 sati i 20 minuta imati suprotan efekat, odnosno izazivati neugodne doživljaje i smanjivati verovatnoću kupovine.\nU drugom eksperimentu nastojali su da provere da određeni položaji kazaljki sata zaista izazivaju odgovarajuće emocije. Dobijeni rezultati potvrđuju većinu postavljenih hipoteza. Potvrđeno je kako je 10 sati i 10 minuta zaista povezano sa ugodnim doživljajem i namjerom kupovine, jer ispitanike podseća na srećnog smajlija. S druge strane, položaj 8 sati i 20 minuta podseća ispitanika na tužnog smajlija, ali ne dovodi do neugodnog doživljaja i smanjenja verovatnoće kupovine kao što je pretpostavljeno.\nIspitanicima su bile prikazane i serije fotografija od 20 različitih satova s istim belim pozadinama slučajnim redosledom. Vodili su brigu o tome da ispitanici budu naivni, odnosno da prilikom procena sviđanja i verovatnoće kupovine sata ne budu svesni položaja kazaljki i njihovog mogućeg uticaja, što su naknadno i proverili anketnim upitnikom.\nMeđutim, postoji i nekoliko sugestija za druga objašnjenja. Ono što i sami autori navode kao zamerku jeste činjenica da je u našoj kulturi 10 sati i 10 minuta već dugo default opcija na satovima, te je moguće da u ljudima satovi izazivaju ugodne osećaje zato što su im poznati. Efekat poznatosti pokazuje kako zaista preferiramo one stvari koje su nam poznate u odnosu na nepoznate.\nTakođe, autori navode kako je moguće da ugodan afekt zapravo ne izaziva lice smajlića koje ljudi svesno prepoznaju, već sama činjenica da su kazaljke položene gore.\nDakle, bez obzira na razloge koji utiču na veće sviđanje i preferenciju takvog vremenskog sklopa na satovima, nedvosmisleno je pokazano kako on utiče na naše potrošačko ponašanje. Ove spoznaje mogu nas istovremeno zadiviti, ali i preplašiti kada shvatimo da je mnogo toga iz naše okoline pomno postavljeno na određeni način i da, bez da smo mi toga svesni, utiče na naše preferencije i kupovinu.\n2022-03-14T15:27:23+01:0014 марта, 2022|Ostalo|


"Paktovi" koje moraš da sklopiš sa najboljom drugaricom pre nego napuniš 25 - Page 3 of 3 - WANNABE MAGAZINE\n51. Bitef pokrenuo i pitanje položaja žena u svetu kroz predstave "Sneg" i "(Sa)slušanje"\n“Iskrene na prvom mestu”\nUvek, ali uvek jedna prema drugoj morate biti u potpunosti iskrene. Iskrenost je ta koja će učiniti da se stvori poverenje između vas dve, da to poverenje bude snažno i nepokolebljivo, da uvek možete u potpunosti da se oslonite jedna na drugu, bez obzira na to kakva je istina i priča koja se iskreno govori.\n“Uvek ću biti tu za tebe”\nPrijateljstvo nije da uvek budete jedna sa drugom, da budete nerazdvojne drugarice koje apsolutno sve rade zajedno i time određujete svoje prijateljstvo, jer ono to nije. Međutim, bitno je da uvek budeš dostupna za svoju prijateljicu, te da ona uvek bude tu za tebe. Da imate jedna u drugoj jak oslonac i podršku, rame za plakanje, nekoga ko će te saslušati, ali i nekoga ko će ti bespogovorno pomoći u bilo kojoj situaciji, bez ikakvog osećaja da nešto nekome duguješ i da si na bilo kakvoj smetnji.


CarGo Batleri nastavljaju humanu akciju: Ovoga puta obroke dobili medicinari iz Kliničkog centra Zemun – CarGo\n„Današnjom donacijom, CarGo Batler je uz pomoć humanih ugostitelja uspeo da dostavi 700 besplatnih, svežih obroka medicinskim radnicima pri Covid centrima i bolnicama širom Beograda. Danas prvi put obroke doniramo u KBC Zemun, a nastavljamo da širimo akciju dok ne pokrijemo ceo Beograd i sve zdravstvene centre“, rekao je Vučić. On je dodao da se restoran Sidro fish&Bar sam javio CarGo Batlerima u želji da pomogne i pripremi ukusne porcije ribljih zalogaja, kako bi bar malo olakšali svakodnevnu borbu naših medicinara.\n„Lepo je videti koliko humanih ljudi ima. Ovim tempom, sigurno ćemo uspeti da na dva dana doniramo obroke medicinskim radnicima. Do sada smo uspeli da obezbedimo obroke COVID centrima na opštini Palilula i Dorćol, a sada smo pokrili i Zemun“, istakao je Vučić.


Šta nas čini otpornim na greške i neuspehe? | Psihoverzum\nUzmimo za primer činjenicu da mnogi najgledaniji i Oskarom nagrađivani filmovi sadrže greške. Veb sajt IMDb (Internet Movie Data Base – internet baza filmova) redovno izbacuje listu grešaka u poznatim filmovima, poput „Čikaga“. Štaviše, postoji čitav sajt posvećen filmskim greškama. Sportisti mogu promašiti otvoren i lak šut ili udarac, novinski naslovi često sadrže očigledne slovne greške, a manekenkama se dešava da se sapletu i padnu na pisti. Zbog čega onda vi morate biti toliko savršeni?\nDžudit Džonson (Johanson et al. 2017), psiholog sa Univerziteta u Lidsu, zajedno sa svojim kolegama uradila je sveobuhvatni pregled literature koja se bavi greškama, neuspesima i promašajima, kako bi otkrila zbog čega su neki ljudi otporni na svoje neuspehe i uspevaju da ih prebrode, dok drugi postaju preokupirani njima. Iz ovog rada može se izvući zaključak o tome na koji način možemo pomoći sebi da od osobe preokupirane greškama prerastemo u rezilijentnu (otpornu) osobu.\nDžonsonova je koristila dvodimenzionalni okvir za ispitivanje rezilijentnosti, koji rizik i rezilijentnost posmatra kao dve odvojene dimenzije. Uzmimo kao primer stiuaciju u kojoj pogrešnim imenom oslovite nekoga čije ime bi trebalo da znate. Ukoliko imate visoko izraženu otpornost, činjenje ovakve greške vas neće dotaći i uznemiriti. Greške se mogu dogoditi svakome, ali one će imati negativan uticaj (depresivnost ili anksioznost) samo kod osoba koje su nisko rezilijentne. Istraživački tim na čelu sa Džonsonovom nastojao je da ispita da li i koliko psihološki faktori mogu doprineti otpornosti osoba koje su neuspešne ili često greše.\nNakon pažljivog pregleda preko 8300 radova, istraživanje je svedeno na 38 članka sa 46 različitih studija. Džonsonova i njeni saradnici pokušali su da identifikuju ključne psihološke faktore rezilijentnosti. Većina istraživanja bila je eksperimentalnog karaktera – ispitanicima su zadavani zadaci koje je bilo nemoguće ispuniti, kako bi istraživači bili sigurni da će ispitanici doživeti neuspeh. Najveći deo ovih zadataka bio je zasnovan na formi RAT testa (Remote Associates Task), u kome su ispitanicima zadavane po tri različite reči, a njihov zadatak bio je da pogode četvrtu koja je na neki način povezana sa sve tri. Ostali zadaci su navodno merili inteligenciju i uključivali su zadavanje nerešivih anagrama ispitanicima.\nSada kada smo utvrdili na koji način se neupeh eksperimentalno može pratiti, hajde da vidimo koji su to zaštitni faktori. Ispostavilo se da se rezilijentnost može svesti na tri vrlo jasne komponente: visoko samopouzdanje, sklonost da uspeh pripisujemo sopstvenim kvalitetima, a neuspeh spoljašnjim okolnostima i nizak nivo perfekcionizma. Možda niste očekivali, ali samovrednovanje na osnovu akademskih sposobnosti nije sastavni deo rezilijentnosti, kao ni sklonost i sposobnost potiskivanja emocija.\nRazmotrićemo ove tri komponente rezilijentnosti jednu po jednu. Visoko samopouzdanje znači da vrednujete sebe na pozitivan način, ne preterano ili grandiozno, već da ste suštinski zadovoljni sa onim ko ste. Primeri pitanja o samopouzdanju iz jedne često korišćene skale su: „U celini gledano, zadovoljan sam sobom“, „Sposoban sam da radim stvari podjednako dobro kao i ostali ljudi“ i „Smatram da imam dosta dobrih osobina“.\nPređimo sada na sklonost da uspehe pripisujemo sebi, a neuspehe spoljašnjim okolnostima. Osobe koje su otporne na neuspeh sposobne su da odbace negativna iskustva, kako bi uspostavile svoju ravnotežu, čak i na pomalo sebičan način. Optimistično gledaju na greške kao na posledicu delovanja spoljašnjih, nestabilnih i specifičnih faktora. Možda je baš vi trebalo da pogodite penal u odlučujućem trenutku u važnoj utakmici, ali nažalost, šutnuli ste loptu pravo iznad gola. Ukoliko greške objašnjavate optimističkim stilom, ovaj promašaj pripisali biste lošim patikama ili slučajnosti, ali nikada ne biste doveli u pitanje svoje atletske sposobnosti. S druge strane, ukoliko posedujete pesimističan stil objašnjavanja grešaka, za promašaj biste okrivili sebe i svoje loše atletske sposobnosti. Takođe, kada se nešto dobro dogodi, recimo postignete gol umesto da promašite, ovaj uspeh biste pripisali svojim dobro očuvanim atletskim sposobnostima. Ipak, to ne znači da nikada ne prihvatate svoje greške, već da ste malo pristrasni prema sebi i da popuštate sebi kada za to imate prilike.\nI na kraju, nizak perfekcionizam – lako je uvideti da su osobe koje stalno teže da žive život bez greške osudile sebe na život pun nezadovoljstva. Zamislite kako je bilo osobama sa izraženim perfekcionizmom kada nisu mogle da reše nijedan anagram u istraživanju Džonsonove i saradnika. Da bude još gore, pretpostavljam da što se više muče sa svojim snažnim samoosuđivanjem, da im postaje sve teže da razmišljaju o zadatku.\nNa osnovu ovih uvida, možete zaključiti na koji način se ovaj trodimenzionalni model može koristiti kao preventiva da greške koje činite u životu ne prevladaju vama. Štaviše, s obzirom da nikada u potpunosti ne možemo sprečiti neuspehe, pogotovu u stvarnom životu, rezultati ovog istraživanja imaju važnu primenu.\nSa terapeutskog gledišta, većina intervencija zasnovanih na izgrađivanju rezilijentnosti za cilj ima sprečavanje emocionalnog distresa koji može nastati kao rezultat neuspeha. Ove intervencije zasnovane su ne samo na dokazima, već i na „kliničkom znanju i faktorima koji predviđaju pojavu simptoma.“ Drugim rečima, kognitivno usmerene terapije pokušavaju da razviju rezilijentnost kod klijenata svih uzrasta, od dece do zdravstvenih radnika, koji se stalno susreću sa neuspehom. Pre ovog istraživanja znanje o načinima jačanja rezilijentnosti bilo je zasnovano na zapažanjima iz kliničke prakse.\nDakle, ključ za prevazilaženje grešaka jeste izgradnja unutrašnjih rezervi mnogo pre nego što doživite neuspeh. Znanje da se greške dešavaju bez obzira na to koliko se trudili da ih sprečite, daće vam bolju perspektivu da razumete svoje greške, a da im pri tom ne dozvolite da vas učine očajnim. Greške mogu biti neprijatne, skupe, ponekad sramotne, ali rezilijentnost koju razvijate zaštitiće vas od tih neizbežnih grešaka i dozvoliće vam da još više uživate u svom uspehu.\nAutor: Dr Suzan Kraus Vitborn


Dizajn štampe / Dizajn štampanog materijala / Dizajn promo materijala\nVi ste ovde: Početna / Grafički dizajn / Dizajn štampe\nDizajn štampe, odnosno dizajn štampanog materijala, najčešća je oblast dizajna sa kojom se naši dizajneri svakodnevno susreću u svom radu. Štampani materijali su nešto sa čime se klijenti prvo susreću. Veoma je važno da sam dizajn promo materijala bude prilagođen, njihvom ukusu, potrebama i očekivanjima. Uprkos sve većem razvoju digitalnih medija, štampani mediji ne gube na važnosti. Naprotiv, i dalje su veoma značajan faktor u životu i radu kompanija, bilo da je njeno obraćanje putem štpanih materijala usmereno prema klijentima ili je u pitanju komunikacija unutar same kompanije.\nU Excentric dizajn studiju se svakodnevno grafički oblikuju različiti štampani materijali: brošure, baneri, prospekti, katalozi, flajeri, pozvinice, čestitke, diplome, sertifikati, plakete, posteri, bilbordi, vizit karte, fascikle, memorandumi, kalendari, zahvalnice, čestitke, diplome, plakati, jelovnici, meniji, cenovnici, vinske karte, etikete, nalepnice, deklaracije, blokovi, kancelarijski pokloni…\nDizajn štampe je izuzetno važan deo korporativnog identiteta svake kompanije, i njegov kvalitet klijenti prepoznaju kao kvalitet same te kompanije. U našem kreativnom studiju definišemo grafičke standarde kompanija. Primenjujemo ih u dizajnu radi formiranja što boljeg vizuelnog identiteta i predstavljanja na tržištu. Pored kreiranja potpuno novog vizuelnog identiteta, a samim tim i dizajna štampe, radimo i redizajn postojećeg ukoliko se za to ukaže potreba, odnosno, ako to zahtevaju uslovi na tržištu.\nPosebnu prednost u kvalitetu daje nam iskustvo naših dizajnera. Verzirani su za pripremu štampe na različitim materijalima, za različite vrste štampe i u različitim formatima. Dizajn štampanog materijala prilagođavamo svim vrstama štampe bilo da je u pitanju ofset, digitalna, flekso ili sito štampa. Saradnja našeg studija sa eminentnim štamparijama, omogućava na dobru povratnu informaciju iz same proizvodnje. To je uz vrhunski dizajn štampe ključ za dobar finalni proizvod. Našim klijentima pružamo i uslugu konsaltigna i pomažemo im u odabiru najboljih materijala i vrste štampe. Shodno odabranim materijalima, prilagođavamo dizajn štampe kako bi krajnji rezultat bio najbolji mogući.\nNeke od primera dizajna štampanih materijala osmišljenih u Excentric Design Studiju možete videti u našem portfoliju.\nROTARY KLUB Novi Beograd\nAgencija Anubis - Loyalty Card


ZZS: Podrška advokatima - Glas Podrinja\nZajedno za Srbiju u potpunosti podržava odluke Advokatskih komora Šapca i Zaječara, koje su stupile u obustavu rada, a povodom neustavnih i nezakonitih odluka Vrhovnog kasacionog suda.\nAdvokati su uvek bili na braniku odbrane pravnog sistema od napada kako izvršne i zakonodavne vlasti, tako danas vidimo i sudske. A ovim napadom su ugroženi kako građani republike Srbije, tako i celokupan pravni sistem naše zemlje.\nNedopustivo je u jednoj zemlji koja teritorijalno pripada Evropi, u 21. veku, da različite interesne grupe diktiraju stavove pravosuđa, a još je opasnije ako je to urađeno pod pritiskom izvršne vlasti, odnosno države i vladajuće partije (između kojih danas stoji znak jednakosti).\nNedavna odluka Vrhovnog kasacionog suda koja se tiče troškova obrade kredita je samo poslednji u nizu od udaraca na advokaturu i pravosuđe, ali nikako i jedini. No, ovakva nezakonita i neustavna odluka, ako ostane na snazi, imaće dalekosežne posledice po pravnu sigurnost. Ako ovakva odluka ostane na snazi, ni jedan građanin Srbije neće moći da se pouzda u poštovanje zakona.\nIz ovih razloga, Zajedno za Srbiju poziva sve građane da se pridruže advokatima, i da zajedno stanemo u front protiv samovolje države i vladajuće partije, koji rade isključivo u interesu krupnog kapitala, a na štetu svih svih nas ostalih.\nPravni odbor ZZS GrO Šabac


Objavljeno sreda, 05 novembar 2014 17:28\nRazgovori predstavnika gusinjske opštine i izvođača radova, podgoričkog preduzeća “Graditelj”, o nastavku izgradnje zgrade Opštine su nastavljeni, saopštio je Fuad Feratović - direktor Direkcije za investicije i uređenje prostora Opštine Plav, objavila je Pobjeda.\nKako je navedeno, rekonstrukcija ovog objekta počela je 2011. godine, finansirana je iz budžeta opštine Plav, u partnerstvu sa Fondacijom „Gusinje“ iz Njujorka.\nU međuvremenu, između investitora i izvođača radova došlo je do spora povodom dinamike izvođenja radova, kazao je Feratović.\nPrema navodima Pobjede, predstavnici Fondacije „Gusinje“ iz Njujorka i opštine Plav imali su primjedbe jer nijesu završeni tesarski i zidarski radovi na krovnoj konstrukciji, zajedno sa popločavanjem, ugradnjom oluka, kao i instalacija za centralno grijanje.\nOvih dana vodimo razgovore sa predstavnicima izvođača radova, kompanijom „Graditelj“ iz Podgorice, kako bismo što prije došli do zajedničkog rješenja tj. nastavka radova, s obzirom da rekonstrukcija već poprilično kasni, istakao je Feratović za taj list.


Kultura Arhive - Ženske tajne\nU subotu, 16. novembra, s početkom u 19h, u umetničkoj galeriji ,,Polet“ u Beogradu, biće održano pesničko veče mladih autora Lejle Kašić iz Podgorice i Milana Gajića iz Beograda. Lejla…\nObeležen Svetski dan prava deteta Ove nedelje, tačnije 20. novembra obeležen je Svetski dan prava deteta. Po društvenim mrežama se skretala pažnja na ovaj dan time što su svi pozivani…\nDunja Jovanić otkriva tajnu uspeha na društvenim mrežama Dunja Jovanić jedna je od najpopularnijih influensera na našim prostorima. Njenji vlogovi broje stotine hiljada pregleda na sajtu Youtube, a na Instagramu…\nPravi prijatelj je blagoslov, a evo i kako da ga sačuvate Pričali su mi stariji ljudi da dodju neke godine kada se vidi ko je ko, statista i pravi prijatelj…\nNikolas Sparks: Citati iz najlepših ljubavnih priča i filmova Nikolas Sparks spada u jednog od najplodonosnijih autora kada je reč o ljubavnim pričama, od kojih su mnoge prerasle u filmove.…\nKongres evropskih psihoterapeuta u Beogradu okupio brojne stručnjake i, između ostalog, razbio neke od glavnih predrasuda vezano za seksualne odnose Kongres evropskih psihoterapeuta se održava svake druge godine i veoma je…\nBeogradski sajam knjiga jedan je od glavnih razloga zašto volim Oktobar. Evo nekih od naslova koje ove godine ne smete propustiti. SEVERNA KAPIJA – Danijel Jovanović Baš kao i svetski…\n„Žena može sve što hoće“ njen je lajt motiv, a Kristina Kija Kockar je dokaz pomenute tvrdnje. Za godinu dana osvojila je srca čitave nacije i postala najtraženija osoba u…\nIstraživanja pokazuju da je svaki peti roditelj priznao da deci ništa nije čitao dok nisu napunila dve godine . Minja Subota smatra da su roditelji odgovorni za svoju decu…\nPrinceza Psiho spada u red mladih internet atrakcija, koja na sajtu ‘Jutjub’ broji gotovo sto hiljada pratilaca. Simpatije publike zadobila je iskrenošću, duhovitošću i neposrednošću, ali i činjenicom da ‘nema…


Projekat „Teatar poezije“ je usmeren na rešavanje jednog problema, a to je otuđenje mladih od knjige, školske poezije i pozorišne umetnosti. Pokrenut je zbog marginalizacije poezije kao umetnosti u modernom dobu, a naročito zbog otuđenja ove vrste školskog gradiva od konzumenata-učenika. Nove tehnologije učinile su kič i šund (koji preovladavaju u najvećem broju medija) dostupne deci na nekoliko klikova(promena programa na televiziji, radiju, internet surfovanje). Nametanje takvih sadržaja, ponajpre pesama aktuelnih autora/pevača imaju za posledicu da se istinske pesme - poezija doživljava kao nešto što je vezano isključivo za prošlo vreme, naročito ako se uzme u obzir da su pisane u drugom vremenu, drugačijim, a često i arhaičnim govorom(stilom).\nUčenici nemaju mnogo vremena da se bave poezijom, da je shvate i osete na način kako bi trebalo, i mi smo ovim projektom želeli da to promenimo, da učenicima približimo poeziju i da im kroz formu pozorišnih predstava i događaja i ponajpre kroz glumačku interpretaciju dočaramo njene vrednosti i da njihova osećanja poistovetimo sa osećanjima iz pesama, kako bi poeziju doživeli na pravi način.\nTakođe, kultura posete pozorišta mlađim generacijama potpuno je strana, te je ovo jedan od načina da im pozorišni izraz približimo i da im stvorimo naviku za ovu vrstu umetnosti jer, oni bi trebalo da budu naša buduća pozorišna publika.\nOsnovna ideja „Teatra poezije“ je da se od poezije sadržane u gradivu i lektiri za srednje škole naprave predstave. Svaka godina školovanja(prva, druga, treća i četvrta) dobija svoju predstavu u kojoj glumci interpretiraju stihove iz gradiva. Razlog za nastanak ovog projekta leži pre svega u želji da se poezija demistifikuje i približi srednjoškolskim đacima. Lajtmotiv koji ušnirava ovaj projekat jeste oljuđivanje stihova, jer stihovi su reči iz ljudi izašle, iz ljudi koji imaju iste probleme, radosti, tuge i snove kao i oni što sede u publici. Oživljavanje stihova na sceni, uz adekvatnu glumačku interpretaciju, ima za cilj da stihove predstavi kao misli, osećanja, radnje i zapažanja, pa se zbog toga predstava koncipira kao kolaž pesama od kojih svaka dobija svoj scenski događaj. Između pesama nalaze se edukativne dramske scene koje govore o pesnicima(autorima pesama) i vremenu u kom su živeli, i koje povezuju predstavu u dramsku celinu. Stihovi se stavljaju u dijalošku ili monološku formu, a velika pažnja se usmereva na formu jezika i stiha.\nŽelja je da se poezija približi mladima kroz formu pozorišne predstave, da se pruži pomoć u obrazovanju mladih i savlađivanju gradiva kroz inovativan, savremen način prezentacije gradiva, da se pokrenu kulturološke navike mladih za posete pozorišnim događajima, da se neguje poetski teatar kao jedinstveni umetnički izraz na ovim prostorima.\nOvo su prve predstave ove vrste u našoj zemlji, a vrlo verovatno i šire. Uspostavljena je saradnja sa mnogim kulturnim i obrazovnim institucijama, mnogi srednjoškolci su gledali i imaće priliku da vide predstave.


Bogdanić: Miličević se kaje što nije ostvario bolju saradnju sa institucijama Republike Srpske | Banjaluka.net\nBogdanić: Miličević se kaje što nije ostvario bolju saradnju sa institucijama Republike Srpske\nPredsjednik Opštinskog odbora SNSD-a Teslić Dragan Bogdanić istakao je da načelnik ove opštine Milan Miličevića današnjom izjavom povodom boravka potpredsjednice SNSD-a Željke Cvijanović u Tesliću pokazuje “nervozu i možda i pokajanje za ono što je trebalo da uradi a to je da ima bolju saradnju sa institucijama Republike Srpske”.\n– Miličević je trebalo da napravi i uradi više u Tesliću za proteklih osam godina, a sada da mu je za to kriv SNSD, predsjednica Republike Srpske Željka Cvijanović ili bilo ko drugi. Kada vrijeme prođe – što ste uradili, uradili ste, što niste uradili sami ste za to krivi, a nikako neko drugi – rekao je Bogdanić Srni.\nOn je naveo da “Miličevićeva reakcija na posjetu predsjednice Cvijanović Tesliću pokazuje njegovu nervozu i dalji nastavak nepoštovanja ljudi i institucija Republike Srpske”.\n– Miličević misli da je to dobro za njega i njegovu političku opciju, iako smo svjedoci da SDS i ljudi iz SDS-a polako shvataju situaciju i vrijeme u kojem se nalaze, a to su vrlo dobro uvidjeli članovi SDS-a u Doboju, Bijeljini i Petrovu i nekim sličnim sredinama – istakao je Bogdanić.\nOn je rekao da, uprkos tome, Miličević želi SDS u Tesliću da drži u nekakvoj zabludi da je nešto moguće da se uradi iz same priče i nekog lijepog spinovanja.\n– Za mene lično ovakva reakcija nije neko iznenađenje kada je riječ o Miličeviću, ali žalim što je nastavio sa retorikom i nepoštovanjem institucija Republike Srpske, a posebno nije korektna ni umjesno da se ne poštuje predsjednik Republike Srpske koja za nas predstavlja nešto posebno s obzirom da je Teslić njeno mjesto rođenja – dodao je Bogdanić.\nBogdanić je rekao da je uvjeren da će SNSD na predstojećim lokalnim izborima promijeniti lokalnu vlast u Tesliću, te da nakon toga, kao i do sada očekuje dalju podršku predsjednice Republike Srpske Željke Cvijanović u svim infrastrukturnim projektima, školstvu, zdravstvu i vjerskim zajednicama u ovoj lokalnoj zajednici.\nNačelnik opštine Teslić Milan Miličević rekao je ranije je da nije tačno da se on ili opštinska vlast nikada nisu obratili republičkim institucijama i da se time hvale.\nOn je dodao da za njega saradnja sa Vladom Republike Srpske ne znači podaništvo, već to može biti samo partnerstvo, saopšteno je iz Opštinske uprave Teslić.\nOznake: Dragan Bogdanić, Milan Miličević


Levalea najbolja na turniru u Ljubuškom | onogošt.me\nLevalea najbolja na turniru u Ljubuškom\nNa Međunarodnom rukometnom turniru u Ljubuškom, koji je održan proteklog vikenda, rukometašice Levalee osvojile su prvo mjesto.\nU prvoj polufinalnoj utakmici “kanarinke” su savladale njemačku ekipu Steinbach rezultatom 26:24.\nNjemice su pruzile dobru igru, bile perfektne u tehničkom dijelu, i na poluvremenu imale tri gola prednosti (13:10). Ipak, u drugom dijelu “kanarinke” su uspjele da uspore rivalke i natjeraju ih na promjenu ritma, nametnu svoju igru i na kraju pobijede sa dva gola prednosti.\nNajefikasnija u pobjedničkoj ekipi bila je Nada Ćorović sa sedam golova, dok su u ekipi Steinbacha Kaufmann i Hõhre postigle po šest.\nU finalnom meču “kanarinke” su savladale domaći Izviđač 27:26.\nOd samog starta igračice Levalee su imale prednost. Cijelo vrijeme je vođena prava borba pa je tako ekipa Izviđača u jednom trenutku i preokrenula rezultat u svoju korist. To nije uzdrmalo Nikšićanke koje su na pauzu otišle sa dva gola prednosti (15:13). Drugo poluvrijeme je nastavljeno u istom ritmu, a jaka odbrana i dobar napad donose ekipi Levalee trijumf od jednog gola razlike..\nNajefikasnija je ponovo bila Nada Ćorović sa devet pogodaka, pratila je Tomić sa osam, a u ekipi Izviđača Kulić je postigla devet golova.\n“Možemo reći da je ovo bio jedan jako dobar i mnogostruko koristan turnir za nas. Zahvaljujemo našim prijateljima domaćinima turnira na odličnom gostoprimstvu, pored odličnih utakmica i na izdvojenom vremenu za obilazak, možda i najljepšeg mjesta u BiH, vodopada Kravice. Još jednom veliko hvala prijateljima koje već za vikend očekujemo u našem gradu na novom druženju i dobrim partijama rukometa”, istakli su iz Levalee.\nNeuništivi Alen Muratović: Produžio ugovor u 41. godini\nAlen Muratović, jedan od najboljih crnogorskih rukometaša svih vremena, u oktobru će proslaviti 41. rođendan - kao aktivan igrač.\nVIDEO: Poruka Đurđine Jauković\nRukometašica i naša sugrađanka Đurđina Jauković, poput mnogih svojih kolega, ima poruku za sve sunarodnike u ovom teškom periodu kada se borimo protiv koronavirusa.\nBranko Dumnić prošao karantin u Italiji i u Podgorici\nRukometni trener Branko Dumnić nakon povratka iz Italije gdje je bio u izolaciji tri sedmice, proveo je 14 dana u karantinu u studentskom domu u Podgorici, a sada će i kući u Nikšiću još toliko biti izolovan od ostalih.\nRukometni savez: Produžena suspenzija domaćih takmičenja\nUvažavajući odluke Vlade Crne Gore i drugih nadležnih državnih institucija, Rukometni savez Crne Gore donio je odluku da se obustava svih takmičenja (od najmlađih do seniorskih u muškoj i ženskoj konkurenciji) i trenažnog procesa, produžava do daljnjeg.


„Zelena agenda je prioritet“ – BALKAN TV NOVI SAD\nHomeDruštvo„Zelena agenda je prioritet“\n24/01/2022Redakcija BALKAN TVDruštvo, Ekologija, Vesti0\nBeograd je od danas bogatiji za 10 autobusa na električni pogon, čijoj je primopredaji prisustvovala premijerka Ana Brnabić, koja je poručila da je kvalitet vazduha sve bolji, a ekološki problemi nešto sa čime se vlada uspešno bori u poslednjih nekoliko godina, ističući da je ekologija za neke važna tek od 2021. godine, a za vladu još od 2014.\n„Tek 2010. godine su postavljane neke merne stanice, a onda smo mi, od 2014. godine, postavljali veći broj mernih stanica kako bi zaista radili dobar monitoring kvaliteta vazduha na teritoriji čitave Srbije“, rekla je Brnabić.\n„Da li i danas imamo probleme? Da, zato i radimo sve ovo što radimo i što smo počeli da radimo od 2014. godine, ali ono što želim da kažem svim građanima to je da kvalitet vazduha nije lošiji, već sve bolji i ovo je problem sa kojim se mi, čini mi se prilično uspešno borimo u poslednjih nekoliko godina“, rekla je Brnabić.\n„U principu nismo imali nijedan jedini dan kada je emisija azot dioksida prelazila dozvoljene granične vrednosti na celoj teritoriji Beograda“, rekla je Brnabić.\n„U Beogradu su od 2014. godine 24 javna objekta, mahom škole, priključene na toplo-dalekovod ili na gasovod, dakle prebačen je energent sa mazuta kao grejnog sredstva na gas“, rekla je Brnabić.\nDodala je da je širena toplo-dalekovodna mreža, navodeći da su JKP „Beogradske elektrane“ od 2014. godine priključile na toplo-dalekovod 3.000 korisnika.\n„Na taj način smanjujemo broj individualnih ložišta koja su najveći emiteri zagađenja“, rekla je Brnabić i dodala da će se time nastaviti i ubuduće.\nNavela je da je od 2015. godine GSP „Beograd“ počeo da nabavlja autobuse sa niskom emisijom gasova, odnosno Euro 5 i Euro 6 standard, a od 2016. godine i električne autobuse.\nBrnabić je rekla i da su 2014. godine počelo sa izgradnjom filtera za odsumporavanje na termoelektranama, da je 2017. godine ugrađen takav filter u Bloku B termoelektrane „Kostolac“ što je, dodala je, značajno doprinelo da se smanji nivo emisija štetnih čestica u Beogradu, ali i okolini.\nDodala je da će 2023, 2024. godine biti završeni filteri za odsumporavanje i na Bloku A i na bloku B termoelektrane „Nikola Tesla“.\n„Neko se setio životne sredine 2021. godine, a mi smo se životne sredine setili 2014. godine i na lokalu i na republičkom nivou. Te godine smo krenuli da širimo toplo-dalekovod i mrežu centralnog grejanja, da gasimo individualna ložišta, prebacujemo javne objekte sa mazuta na gas, gradimo sisteme za odsumporavanje na našim termoelektranama i 2016. da kupujemo električna vozila“, rekla je Brnabić i dodala:\n„Drago mi je da danas, kada promovišemo drugu ekološku liniju u Beogradu možemo da se podsetimo svega što smo uradili i kažemo da je ekologija izuzetno važna tema, ali je za neke ona važna od 2021. godine, a za nas od 2014. godine“.\nMinistar za zaštitu životne sredine Irena Vujović čestitala je Beograđanima na novoj eko liniji i zahvalila rukovodstvu Grada što se trude da donesu različite mere kako bi popravili stanje životne sredine.\n„Za nas je svaka mera za poboljšanje kvaliteta vazduha jednako važna. Vlada Srbije je i ove godine donela uredbu na osnovu koje subvencionišemo kupovinu elektro i hibrid vozila. Vozila na električni pogon ne zagađuju okolinu i drago mi je što iz godine u godinu raste interesovanje pravnih i fizičkih lica za subvencije“, rekla je Vujović.\nDodala je da je tokom prošle godine uz subvenciju države kupljeno više od 500 novih eko vozila, a da su ove godine obezbeđena još veća sredstva u te svrhe – 150 miliona dinara.\nVujović je naglasila da je održiva mobilnost deo Zelene agende čijim ciljevima je resorno ministarstvo posvećeno.\n„Ministarstvo na čijem sam celu formiralo je i radnu grupu koja ima 66 članova iz 18 institucija i bavi se implementacijom Deklaracije iz Sofije. Sprovođenje Zelene agende i dostizanje evropskih standarda u oblasti zaštite životne sredine naši su prioritetni zadaci i na tome se posvećeno radi“, rekla je Vujović.\nNaveo je da će od kupljenih deset novih elektroautobusa na novoj liniji EKO 2 raditi osam i dodao da će ta linija saobraćati od SRC „Milan Gale Muškatirović“ na Dorćolu do Beograda na vodi.\n„Kupili smo 100 autobusa koji nam stižu tokom proleća, već postavljamo gasne stanice i po našem planu svake godine u narednih pet godina ćemo kupovati novih 100 autobusa na gas, kao i novih deset elektroautobusa. To znači da 2030. godine, kada proradi metro, više nećemo imati apsolutno nijedno voziloo u javnom prevozu koje ide na fosilna goriva“, rekao je Vesić i dodao da se u narednim danima očekuje tender za novih 80 trolejbusa.


Saradnik izdao osumnjičene za Krunićevo ubistvo - mojKontakt portal\n“Taj muškarac nije direktno umiješan u ovaj zločin, ali je ranije bio u nekim poslovima s osumnjičenima. Policija je, u sklopu istrage, saslušala desetine ljudi, a njegove izjave bile su i te kako korisne i pomogle su istražiocima da lakše rasvijetle slučaj. On je, dakle, saradnik istrage”, otkriva izvor.\nMilanović je juče rekao da se, kad je čuo da ga policija traži, sam prijavio dobrovoljno.\n“Vozio je golf sedam”, kaže izvor te dodaje da je Đukanović pušten, jer tada nije bilo sumnje da je on povezan s ovim zločinom.\nU Republičkom javnom tužilaštvu nije počelo saslušanje Balde, a kako je juče objavljeno, on je uzalud satima pokušavao sebi da obezbijedi advokata, jer niko nije želio da ga brani. Izvještaj je MUP RS podnio protiv ubijenog Kovačevića te uhapšenog Balde i odbjeglog Đukanovića.\nPrevious Previous post: OHR se protivi rezervnom sastavu policije u Republici Srpskoj\nNext Next post: Industrija u RS proizvela debeli minus\n12. 12. 2019., 14:26


SKANDAL: Denis Bećirović napao i vređao Aleksandra Vučića tokom zvanične posete BiH\nSKANDAL: Denis Bećirović napao i vređao Aleksandra Vučića tokom zvanične posete BiH\nZamenik predsedavajućeg Predstavničkog doma Parlamenta BiH Denis Bećirović izazvao je nezapamćeni skandal prilikom prekjučerašnjeg sastanka sa premijerom Srbije Aleksandrom Vučićem koga je optužio da je zagovarao „podelu i rušenje“ BiH!\nSkandal-majstor Bećirović, koji je i ranije znao da se „proslavi“ neodmerenim izjavama i napadima na aktuelno rukovodstvo Srbije, zbog čega je, da podsetimo, početkom ove godine u Predstavničkom domu bila pokrenuta inicijativa o njegovoj smeni. Prema tvrdnjama odlično obaveštenih izvora Pressa RS, u utorak je ponovo bio „u elementu“.\nAgresori i branioci\nZloupotrebivši prvu zvaničnu i prijateljsku posetu srpskog premijera BiH za iznošenje svojih dobro poznatih stavova o „agresorima“ i „braniocima“, Bećirović je na prekjučerašnjem sastanku sa Vučićem uspeo da se posvađa i sa svojim kolegom iz rukovodstva Predstavničkog doma Parlamenta BiH Božom Ljubićem koji je, otkrivaju naši sagovornici, pokušavao da smiri situaciju i Bećirovića dovede u red.\n– Sastanak predstavnika proširenog kolegijuma oba doma naroda Parlamentarne skupštine BiH sa premijerom Srbije Aleksandrom Vučićem protekao je u izuzetno mučnoj atmosferi. Najzaslužniji za to što se jedan najobičniji protokolarni susret pretvorio u retko viđeni skandal je zamenik predsedavajućeg Predstavničkog doma Denis Bećirović koji je na sastanak sa Vučićem došao „naoštren“ kao za Kosovski boj! Čim su Vučić i njegovi pratioci seli i s ostalim članovima kolegijuma razmenili nekoliko kurtoaznih rečenica, Bećirović je izvadio „tefter“ iz kojeg je počeo da „bifla“ neke Vučićeve ranije izjave u kojima je, navodno, novi premijer Srbije osporavao teritorijalni integritet BiH. Da bi cela stvar bila još gora, Bećirović uopšte nije citirao Vučića, već je čitao izjave koje je nekada davno izgovorio aktuelni predsednik Srbije Tomislav Nikolić! Tirada zapenušanog Bećirovića prestala je tek nakon što ga je srpski premijer smireno upitao da ga podseti kada je izgovorio to za šta ga optužuje – otkrivaju naši sagovornici.\nNavodeći da se u neprijatan razgovor između Bećirovića i Vučića iznenada umešao Božo Ljubić, pokušavajući da smiri strasti i da visokom gostu iz Srbije objasni da njegov „mladi kolega nije mislio ništa loše“, izvori našeg lista tvrde da je Bećirović tada potpuno izgubio živce, sasipajući sav gnev na hrvatskog kolegu iz Predstavničkog doma.\nVikao na Ljubića\n– Na zaprepašćenje svih prisutnih, Bećirović je počeo da viče na Ljubića, obraćajući mu se kao nekom školarcu i poručivši da mu je „ovo prvi i poslednji put“ da se usudio da mu protivreči i uzima sebi za pravo da tumači ono što je on hteo da kaže! Na kraju, strasti su se nekako smirile, ali su svi prisutni, stekao se utisak, jedva čekali da se ovaj mučni sastanak što pre završi – ističu naši izvori.\nDa prilikom svoje prekjučerašnje posete Sarajevu nije uspeo baš sa svima da ostvari normalnu komunikaciju potvrdio je i sam predsednik Vlade Srbije. Iako nije želeo da govori o imenima, Vučić je preksinoć za RTS izjavio da je u glavnom gradu BiH „osetio nepoverenje nekih ljudi“.\n– Mislili su da mogu da razgovaraju na lak način, da Srbiji mogu da drže pridike iz prošlosti. To nisam dozvolio – poručio je Vučić.\nPrekjučerašnji sastanak proširenog kolegijuma oba doma Parlamenta BiH sa premijerom Srbije obeležio je i kuriozitet da su od šest planiranih članova bh. delegacije sastanku sa Vučićem prisustvovala samo trojica, Božo Ljubić, Denis Bećirović i Staša Košarac.\nIz Kolegijuma Predstavničkog doma sastanku sa Vučićem nije prisustvovao Milorad Živković, čije je mesto zauzeo šef poslaničkog kluba SNSD-a Drago Kalabić. Što se tiče Doma naroda, od članova Kolegijuma predsedavajućih sa Vučićem sastao se samo Staša Košarac. Mesto Sulejmana Tihića zauzeo je Halid Genjac, dok se Dragan Čović na sastanku nije pojavio iz nepoznatih razloga.\nTako mu i treba kad ide njima...što nije došao u Banja Luku-pametan je Milanović-došao samo u Mostar- malo ga napadali ali ga više cijene.\nmenja se geopoliticka situacija u svetu,a dokaz je ogromna popularnost putina u anketi nemacke pa su malo nerovozni,jel vec ruska antihisterija dozivljava vrhunac i uskoro se moze ocekivati obamin opoziv u kongresu\nZATO ŠTO NE RAZMIŠLJAŠ SVOJOM GLAVOM , DA SI LEPO OTIŠAO U BANJA LUKU DANAS BI TE MOLILI DA DOĐEŠ DRUGI PUT I U SARAJEVO. ŽIVELA SRBIJA


Derbi kola: Crno-beli za nadu da mogu do titule, Nišlije za Evropu\nDerbi meč poslednjeg 37. kola Linglong Tire Super lige Srbije igra se u Beogradu gde domaći Partizan dočekuje goste iz Niša, ekipu Radničkog. Ovaj duel ima veliki značaj za oba tima, pa treba očekivati izuzetno borbenu i zanimljivu utakmicu.\nDomaći tim je tokom aktuelne sezone zabeležio trideset pobeda, uz pet remija i jedan poraz, pa sa 95 bodova na svom kontu trenutno zauzima 2. mesto na tabeli. Za osvajanje titule neophodno je da ostvare trijumf u ovom duelu, a da ekipa Voždovca savlada prvoplasiranu Crvenu zvezdu. Gosti su tokom aktuelne sezone zabeležili dvanaest pobeda, uz petnaest remija i devet poraza, pa sa 51 bodom na svom kontu trenutno zauzimaju 4. mesto na tabeli. Za osiguran plasman u Evropu neophodno je da u ovom duelu stignu do barem jednog boda, dok će u suprotnom zavisiti od rezultata Voždovca i TSC-a.\nŠef stručnog štaba crno-belih Aleksandar Stanojević istakao je da nada još uvek postoji i da će njegov tim dati sve od sebe da u ovom susretu stigne do pobede, kao i da očekuje motivisani Radnički:\n’’Rekao sam da ne verujem u osvajanje titule iz hiljadu onih razloga, da se ne ponavljam sad, a nadu ne gubim. Nikad nismo odmarali igrače za sledeću utakmicu, uvek nam je naredna bila najvažnija tako da ćemo i sad izvesti najbolji sastav koji je potreban da bi se pobedio Radnički. Poslednja utakmica u našem prvenstvu gde još imamo matematički šansu za titulu. Tako se i spremamo, tako smo i motivisani i nadamo se najboljem. Kad primite gol, nije lako posle vratiti se u utakmicu, tako da ne očekujem defanzivan Radnički. Očekujem motivisan Radnički. Imaju utakmicu koja može da im znači Evropu, tako da očekujem da će biti maksimalno motivisani, ali i mi smo više nego maksimalno motivisani. Verujem da svaka ekipa može da priredi iznenađenje, pogotovo Voždovac koji ima specifičan stil igre. Što se tiče Natha, ne znamo još, sačekaćemo današnji trening, videćemo koliko možemo da računamo na njega. Kada su u pitanju rotacije, mi uvek pravimo određene izmene u odnosu na protivnika, tako ćemo i ovaj put. Voleo bih da navijači dođu da nas podrže, nije bitno da li će biti mali broj, veliki broj, bitno da bude pozitivna, lepa atmosfera. To želimo, koliko god da ih bude, samo da budu pozitivni, da nas podrže i da budu uz nas.’’\nŠef stručnog štaba gostujućeg tima Radoslav Batak veruje da njegovi igrači mogu da iznenade renomiranog protivnika i ostanu neporaženi, čime bi obezbedili evropske kvalifikacije:\n’’Došli smo do ciljne ravnine i sada treba da napravimo završni korak u utakmici koja je za nas jedno veliko finale. Sami se pitamo, a to smo i želeli. Taj korak neće biti lak, najteži je mogući, ali nama nadu niko ne može da oduzme. Partizan je ove sezone bio prilično ubedljiv, retko je gubio bodove, ali da nije nemoguće ostati neporažen na njegovom stadionu pokazali su Proleter i Napredak. Moramo biti fokusirani, moramo da gledamo samo sebe i kako da uzmemo makar taj jedan bod. Rezultat iz Bačke Topole nas neće zanimati dok bude trajala utakmica. Dobro smo radili tokom ove sedmice, ekipa je spremna i motivisana, a od startera će nam nedostajati samo Savić. Znamo da će i oni biti pod pritiskom ako čuju da im rezultat sa Marakane ne ide na ruku. Oni su ispustili lepu prednost u ovom prvenstvu, ali nas to ne treba da interesuje. Mi treba da odradimo sve ono što je do nas, da se ne obaziremo na njih i faktore sa strane. Znamo koji smo put prevalili da bismo došli do ove situacije i daćemo sve od sebe da finiširamo na pravi način. Treba da igramo odgovorno, da tražimo šansu u tranziciji i mislim da nije nemoguće da ostvarimo zacrtani cilj.’’\nDerbi susret poslednjeg 37. kola Linglong Tire Super lige Srbije između Partizana i Radničkog iz Niša igra se u nedelju 22. maja 2022. godine, sa početkom u 18:30 časova. Obezbeđen je direktan televizijski prenos ovog susreta na programu TV Arena sport 2 Premium.


Marijana Knežev je mlada Novosađanka koja od svoje 18. godine svaki trenutak slobodnog vremena koristi da bi se posvetila umetnosti. Poznata je po svojim kolažima koje ste više puta mogli da pratite na našem portalu, a i lično da pogledate na izložbi slika „Umetnost na Ispitu” koju je iSerbia organizovala. Ovaj put stižu novi radovi, i to iz kolekcije slika „Koloristički ujedi”, koje je Marijana premijerno predstavila novosadskoj publici 15. oktobra 2016.\nPisac i slikar, Zoran Gaši, dao je svoje vrlo interesantno zapažanje u predgovoru kataloga koji je pratio izložbu, a koji glasi: „(...)Ono što Marjana Knežev pokušava da sabere su zapravo signali, krhotine og nerazuma koji konzumiramo. To su te raspukle šarene kolažne forme koje postavljaju pitanja i delimično na njih daju odgovore".\nFoto: Anima Kolora\n„A to što kod, na koji način i kako, Marijana Knežev daje odgovore je drugačiji pogled, gledanje na trenutke koje ovaj život čine drugačijim od ponudjenog. To je likovni jezik koji nam se otima u svojoj iskvarenosti pa mi lako odustajemo (obojeni, nasmejani, našminkani)".\nFoto: Pomeranje grada\nMarijana je svoje radove izlagala u Novom Bečeju i Beogradu više puta, a i u Novom Sadu. Kažu da je ova umetnica uspela da izgradi svoj nadrealistički stil spajajući tragikomični i bajkoviti svet, uz tufnice koje je uvek vizuelno neizbežno prate.\nFoto: Boje slatkih želja


To se odnosi na resavanje po žalbama stranaka, što je do sada bilo u nadležnosti Poreske uprave odnosno Upravi carine, a od sredine ove godine biće u nadležnosti Ministarstva finansija, rekla je pomoćnica ministra finansija i predsednica Radne grupe za izmenu propisa u oblasti poreskog, carinskog i finansijskog sistema Vesna Hreljac Ivanović.\nJedan od ciljeva jeste postizanje jedinstva u sprovođenju poreskih propisa.\nNa taj način se obezbeđuje da u drugom stepenu odluku donosi nezavisni organ u odnosu na prvostepeni organ, rečeno je na predstavljanju najnovijih izmena i dopuna poreskih i carinskih propisa, koje su stupile na snagu 1. januara 2017.\nOčekujemo da to popravi i ubrza postupak donošenja drugostepenih akata i poravi aktivnosti i na prvostepenim rešenjima, naglasila je Hreljac Ivanović.\nPomoćnica ministra finansija je rekla da će najveću promenu u sistemu doneti Zakon o poreskom postupku i administraciji, kao i carinski zakon koji se odnosi na prenošenje nadležnosti za rešavanje u drugom stepenu na Ministarstvu finansija.\nOna je rekla da je tu Radnu grupu formirao ministar finansija Dušan Vujović pre pola godine, a na predlog predsednika PKS Marka Čadeža.\nOcenjeno je da postoje odredjeni problemi u komunikacije i da postoji potreba za formiranje kanala direktne komunikacije eksperata u Ministarstvu finansija i u PKS.\nHreljac Ivanović je dodala da je ovo prvi javni stručni skup Radne grupe za izmenu propisa u oblasti poreskog, carinskog i finansijskog sistema.\nRukovodilac Centra za privredna pitanja PKS i koordinator Radne grupe Nevena Rakić je rekla novinarima da su članovi te grupe predstavnici PKS i Ministrastva finansija.\nOdržali smo nekoliko sastanak na kojima su razmatrane inicijative privrednika. Efekti radne grupe su već vidljivi nedavno usvojenim izmenama zakona, kazala je Rakić.\nKako je rekla, neke od inicijativa PKS koje su obahvaćene ovim izmenama su snižavanje stope PDV-a na promet i uvoz briketa, peleta i drugih sličnih dobara od drvne mase.\nOdložen je pocetak primene odredbe koja nalaže dostalvjanje pregleda obračuna uz poresku prijavu za PDV za 1. januar 2018.\nZatim prenošenje nadležnosti odlučivanja drugostepenog upravnog postupka iz poreske uprave na Ministarstvo finansija.\nTakodje, snižene su carinske stope za uvoz odredjenih proizvoda iz oblasti tekstilne industrije i poljoprivrede, dodala je Rakić.


Novalićev ured: Umjesto odgovora stručnjacima, premijer Forto twita\n11.06.2021 / 20:09 BiH - Poziv premijeru KS\nPozivamo ponovo premijera Kantona Sarajevo da prestane sa iznošenjem neistina i uznemiravanjem javnosti i da sve dileme koje ima oko ugovora za nabavku vakcina rješavamo u okviru institucija, kao što je jučer poručio i premijer Vlade Federacije BiH, ...\n... Fadil Novalić, a posebno da prestane sa iznošenjem uvreda na račun kompletne Vlade FBiH koje ne priliče nikome, a pogotovo ne premijeru jedne vlade.\nSaopćeno je ovo iz Ureda premijera Federacije BiH.\n- Federacija BiH ima deset kantona i sa svima imamo izvrsnu suradnju, osim sa pojedincima iz vlasti u Kantonu Sarajevo. Niti smo blokirali, niti smo prekinuli Sporazum, samo smo zatražili odgovore na pitanja koja su postavili stručnjaci iz Zavoda za javno zdravstvo FBiH. Ukoliko se Vlada KS odluči da nastavi sa aktivnostima oko ugovora, koji su sami ispregovarali, ponavljamo, Vlada FBiH će ispoštovati svoj dio dogovora i platiti nabavljene vakcine. Vrijeme koje provodi na drušvenim mrežama premijer Kantona Sarajevo mogao je iskoristiti da pripremi i pošalje odgovore na postavljena pitanja Zavoda, jer što prije dostave odgovore, prije ćemo zaključiti ugovor, navode iz Novalićevog ureda i dodaju:\n- Izvinjavamo se građanima što smo posljednjih dana prisiljeni da na ovakav način reagiramo, ali ukoliko premijer jedne vlade iznosi ovakve uvrede na račun kompletne Vlade Federacije i njenih institucija, obavezni smo da to uradimo. Uz sve što radi, nije posao Vlade Federacije i da nekoga uči pristojnom komuniciranju i kako se vode poslovni razgovori, ali ćemo uvijek štititi integritet institucija države Bosne i Hercegovine, a Vlada Federacije BiH to jeste.


Obilježeno 20 godina od formiranja Zvorničke brigade VRS | Palelive.com\nPočetna Regija Zvornik Obilježeno 20 godina od formiranja Zvorničke brigade VRS\nObilježeno 20 godina od formiranja Zvorničke brigade VRS\nZVORNIK – U Zvorniku je danas obilježeno 25 godina od formiranja Zvorničke brigade Vojske Republike Srpske /VRS/ čijih je 538 boraca poginulo tokom odbrambeno-otadžbinskog rata, 32 su nestala, a 1.800 ih je ranjeno, od kojih je 1.100 sa trajnim posljedicama invalidnosti. Predsjednik Predsjedništva Boračke organizacije grada Zvornika Miodrag Pavlović rekao je da je Zvornička brigada, koja je bila u sastavu Drinskog korpusa Vojske Republike Srpske, ratovala na cijelom području Republike Srpske.\nOn je napomenuo da je Zvornička brigada dva puta odlikovana Orednom Nemanjića za ratne zasluge i stvaranje slobode na ovim prostorima.\n“Zvornička brigada sigurno je pravila temelje Republike Srpske od Trebinja do Novog Grada, jer nije ratovala samo na području Zvornika nego širom Republike Srpske”, rekao je Pavlović.\nPavlović je istakao da je danas položeno cvijeće i vijenci na Spomenik za 1.080 poginulih saboraca koju su dali živote za Republiku Srpsku, te podsjetio da je Spomenik izgrađen u čast poginulih boraca Zvorničke i brigada Sarajevsko-romanijskog područja.\nKomandant Zvorničke brigade general Vinko Pandurević naglasio rekao je da ova brigada hrabro ratovala i branila strateški važna područja za cijelu Republiku Srpsku.\nPandurević je istakao da vojnici, koji su branili i odbranili ova područja, imaju pravo da brane, izgrađuju i unapređuju Republiku Srpsku.\n“Veoma je važno istaći da je neophodno jedinstvo Boračke organizacije Republike Srpske, pripadnika Zvorničke i ostalih brigada da zajedno sa vlastima Republike Srpske grade stabilnu, ekonomski napredniju i socijalno pravedniju Republiku Srpsku, jer samo takva može biti majka svih boraca”, istakao je Pandurević.\nPredsjednik Boračke organizacije Republike Srpske Milomir Savčić uputio je u telegram u kojem je čestitao 25 godina od formiranja Zvorničke brigade.\n“Želim da Dan brigade proslavite svečano i dostojanstveno, uvjeren da će generacije koje dolaze nastaviti da čuvaju sjećanja na herojstvo boraca Zvorničke brigade i njenu ulogu u stvaranju Republike Srpske”, navedeno je u telegramu generala Savčića.\nNa ratni put Zvorničke brigade danas su se podsjetili svi koji su prisustvovali svečanoj akademiji u njenu čast, koja je održana u Domu omladine.\nPrethodno je za poginule služen parastos, a potom su položeni vijenaci na Spomenik za 1.080 poginulih srpskih boraca.\nVijence su položili komandant Zvorničke brigade Vinko Pandurević, predstavnici Trećeg pješadijskog /Republika Srpska/ puka OS BiH, Gradske uprave Zvornik, porodice poginulih boraca i drugi.\nZvornička brigada VRS\nPrethodni članakOtvoren 20. Festival dječijeg folklora\nNaredni članakObilježeno 25 godina od formiranja Osmog odreda Specijalne brigade


Ispred Skupštine Beograda večeras je održan veliki protest građana zbog rušenja objekata u Savamali, a okupljeni su minutom ćutanja odali počast čuvaru objekata u Savamali Slobodanu Tanaskoviću, koji je jutros preminuo na VMA. Okupljeni građani su se zatim uputili u mirnu protestnu šetnju centrom grada, noseći transparente "Skinite fantomke", "Neće vam proći", "Vučić sve zna" i drugi. A slučaj Savamala pominjan je i na današnjoj tribini o otvaranju pregovaračkih poglavlja između Srbije i EU.\nPrilikom rušenja objekata u Hercegovačkoj ulici u Beogradu učinjeno je više krivičnih dela – od protivpravnog lišavanja slobode, do uništavanja tuđe imovine i zloupotrebe policije, izjavio je danas Bojan Elek iz Beogradskog centra za bezbednosnu politiku i dodao da je slučaj Savamala pokazao sve što ne valja u oblasti pravde i bezbednosti.\nNa debati o otvaranju novih pregovaračkih poglavlja, Elek je ocenio da je zbog toga važno da Srbija otvori pregovore u poglavlju 24, jer će nakon toga pregovaračka pozicija postati pravno obavezujući dokument.\n"Meni se čini da smo imali koji slučajem otvoreno poglavlje 24 pre mesec dana, kada se desio incident u Savamali, mi bismo se već kandidovali da se to poglavlje blokira. Tako da je zapravo sreća što se do sada nije otvorilo, ali krajem juna biće ta vladina međukonferencija na kojoj će se predstaviti zajednička pregovaračka pozicija Srbije i EU", rekao je Elek.\nPo oceni Dragana Dobrašinovića iz Topličkog centra za demokratiju i ljudska prava, Srbija nije poboljšala stanje u oblasti javnih nabavki. I dalje je veoma mali broj ponuđača, čak i u slučajevima velikih iznosa, rekao je Dobrašinović i kao primer naveo javnu nabavku za Prokop, gde se za posao vredan 26 miliona evra javio samo jedna ponuđač.\nU slučaju Prokop postojao je i sukob interesa, zbog čega ponudu tog ponuđača nije trebalo prihvatiti, dodao je Dobrašinović.\n"Oni nama odgovaraju ovako: da, tačno je, jeste on bio i tamo, i tamo. I jeste, postoji član zakona o javnim nabavkama koji zabranjuje tu vrstu ponašanja u postupku javnih nabavki. I jeste da bi sada Železnica Srbije, kao naručilac nabavki trebalo da odbiju tog ponuđača kao neprohvatljivu. Ali, kako još kažu, Vlada Srbije nije donela jedan niži pravni akt, pa oni na osnovu tog plana koga nema nisu mogli da donesu interni akt za bornu protiv korupcije. Pa pošto nemaju interni plan – ne znaju kako da se bore protiv korupcije. Vezane su im ruke", objašnjava Dobrašinović.\nDanijela Božović iz Beogradske otvorene škole, koja je organizovala današnju debatu o otvaranju pregovaračkih poglavlja, ukazala je da se veliki broj zakona u Srbiji donosi po hitnom postupku i bez odgovarajuće javne rasprave.


Zeničani potpisivali peticiju za zaštitu Uzbunjivača - Klix.ba\nBiH Zeničani potpisivali peticiju za zaštitu Uzbunjivača\nZeničani potpisivali peticiju za zaštitu Uzbunjivača\n23.1.2013. u 16:35\nNevladina organizacija Kameleon i Udruženje za zaštitu Uzbunjivača danas je na Trgu Alije Izetbegovića u Zenici organizvalo javnu promociju projekta "Šapni MitoLovcu - Zaštitimo Uzbunjivače".\nUzbunjivači su u svijetu na prvom mjestu u otkrivanju i dokumentiranju korupcije, a predstavljaju osobe koje obavještavaju javnost ili nadležne o nedozvoljenim aktivnostima u vladi i vladinim organizacijama, javnim ili privatnim organizacijama ili kompanijama.\nDanašnjom akcijom i potpisivanjem peticije Udruženje je odlučilo ubrzati proces donošenja zakona o zaštiti Uzbunjivača.\n"Cilj nam je da pomognemo Uzbunjivačima i ubrzamo donošenje zakona o zaštiti Uzbunjivača, hrabrih boraca, koji su izložili svoj život i posao opasnosti, te prijavili korupciju", ističu u Udruženju za zaštitu Uzbunjivača.\nBlizu 40 posto dokumentiranih dojava korupcije stiglo je upravo od Uzbunjivača, koji su izloženi različitim oblicima torture, kao što su degradiranje, otpuštanje s posla, prijetnje, zastrašivanje i slično.\nSvoj doprinos današnjoj akciji dala je i bivša uposlenica Sportskog centra Skenderija Višnja Marilović, koja je ostala bez posla nakon što je prijavila krađu u iznosu od 3,5 miliona KM.\nGrađanima Zenice dijeljeni su leci sa informacijama o Uzbunjivačima, a pozvani su i da potpišu peticiju kako bi se ubrzalo donošenje zakona o zaštiti ljudi koji prijavljuju korupciju.\nAkcija je do sada provedena u Brčkom, Tuzli i Zenici, a prema riječima organizatora posjetit će sve gradove u BiH, gdje će informisati građane o aktivnostima i cilju Uzbunjivača.


Naučni skup u slavu Dositeja Obradovića - Bizlife.rs\nNaučni skup u slavu Dositeja Obradovića\n13:44 Beograd, 13/10/2011\nPoruke i vrednosti koje je pre dva veka u Srbiji širio prosvetitelj Dositej Obradović treba da budu uzor i sadašnjim generacijama, poručili su danas učesnici naučnog skupa “Dositej Obradović u srpskoj istoriji i kulturi”.\nNaučni skup koji je danas otvoren u Narodnoj banci Srbije trajaće do 15. oktobra uz učešće više od 60 naučnika iz Srbije i inostranstva.\nPovod za održavanje skupa je 200 godina od postavljanja Dositeja za prvog ministra prosvete Srbije.\nPredsednik Matice srpske Čedomir Popov podsetio je da je Dositej širio versku i nacionalnu toleranciju, borio se za očuvanje jezika i razvoj školstva u Srbiji. “Dositejevo delo i moralne vrednosti koje je propagirao nikada neće biti zastarele, njih treba obnavljati i širiti među današnjim generacijama”, poručio je Popov.\nOn je istakao da su današnje poruke o pripadnosti srpskog naroda Evropi zamorne, besmislene, politički motivisane i nepotrebne, jer ih je još davno uputio Dositej Obradović. “Da pripadamo Evropi učio nas je Dositej. On je bio most između patrijarhalne Srbije i novih dostignuća evropskog prosvetiteljstva”, kazao je Popov. On je poručio da je danas potrebno pružiti otpor obezljuđivanju čovečanstva, a načine i savete kako da se to učini treba potražiti u Dositejevom delu.\nMinistar prosvete i nauke Žarko Obradović podsetio je da je otvorivši Veliku školu u srpsku prosvetu uveo evropske školske programe i sadržaje. “Dositej nam je pokazao da prihvatanje vrednosti velikog sveta ne umanjuje, već naprotiv, uvećava ljubav prema svom narodu”, poručio\nMinistar je istakao da je upravo Dositej ukazivao na važnost prosvete za sveobuhvatni razvoj naroda i društva i da je to poruka na koju treba podsećati i danas.\nNa trodnevnom skupu delo Dositeja Obradovicha biće analizirano po oblastima, od istorije, preko filozofije, pedagogije, do književnosti i jezika.


Žene u preduzetništvu odgovornije od muškaraca | Kamatica\nPočetna > vest > Žene u preduzetništvu odgovornije od muškaraca\nŽene u preduzetništvu odgovornije od muškaraca\nTekst objavljen: 29.04.2016 16:00\nŽene su pokazale da su kao preduzetnice odgovornije od muškaraca i savesnije u poslu, izjavio je danas u Beogradu ministar za rad i boračko-invalidsku zaštitu Republike Srpke Milenko Savanović.\nOn je izjavio na regionalnoj konferenciji o ženskom preduzetništvu da Republika Srpska ima za cilj da podigne žensko preduzetništvo i da želi da primeni iskustva drugih zemalja koje to bolje rade ili imaju više iskustva.\nPri kraju smo strategije za period od 2016. do 2020. godine i kroz akcione planove ćemo pokušati da favorizujemo zapošljavanje i samozapošljavanje, a posebno žene, naveo je Savanović.\nOn je kazao da je cilj da žene budu u ravnopravnom položaju i da statistika u RS pokazuje da su one kao preduzetnice mnogo odgovornije od muškaraca.\nBez investicija i realnog sektora nema preduzetništva i Vlada RS je opredeljena da koristi svoje resurse uz domaće i strane investicije, a posebno ženska populacija da dođe do izražaja i one će biti stimulisane i favorizovane u tim programima, naveo je ministar RS.\nKako je rekao, u Srbiji i Srpskoj je, nažalost, slična situacija kada je reč o ograničavanju realnog sektora i što se pre oslobodimo tih nameta privredi brže ćemo doći do zdravije i konkurentnije privrede i proizvodnje.\nkonferencija republika srpska Srbija žene u preduzetništvu žene


Dozvole za uvoz i izvoz robe - Međunarodna špedicija\n- Spoljna trgovina naoružanjem, vojnom opremom i robom dvostruke namene regulisano je posebnim zakonom. Izdavanje dozvole za izvoz/uvoz sportskog i lovačkog oružja, delova i municije za to oružje, privrednog eksploziva, pirotehničkih proizvoda, azbesta, plemenitih metala i banknota je u nadležnosti Ministarstva finansija i privrede, koje izdaje dozvolu na osnovu saglasnosti Ministarstva odbrane i Ministarstva spoljnih poslova, kao i mišljenja Ministarstva unutrašnjih poslova.\n- Za uvoz, izvoz, odnosno tranzit opojnih droga, lekova koji sadrže opojne droge, psihotropnih supstanci i prekursora dozvolu izdaje ministarstvo nadležno za poslove zdravlja. Ovo ministarstvo izdaje i odobrenje saglasnost za uvoz i izvoz određenih roba, kao što su vitamini, proizvodi od krvi, mikroorganizmi.\n- Za uvoz i izvoz otrova i supstanci koje oštećuju ozonski omotač i fluorovanih gasova sa efektom staklene bašte dozvolu izdaje ministarstvo nadležno za poslove životne sredine.\n- Uvoz i izvoz hemikalija vrši se u skladu sa Zakonom o hemikalijama i Zakonom o potvrđivanju Roterdamske konvencije o postupku davanja saglasnosti na osnovu prethodnog obaveštenja za određene opasne hemikalije i pesticide u međunarodnoj trgovini. Za uvoz i izvoz određene supstance za koju je utvrđeno ograničenje i zabrana proizvodnje, stavljanja u promet i korišćenja, kao i za određene smeše i proizvode koji sadrže tu supstancu, sprovodi se postupak prethodnog obaveštenja, odnosno postupak davanja saglasnosti na osnovu prethodnog obaveštenja.\n- Za uvoz i izvoz izvora jonizujućih zračenja dozvolu izdaje Agencija za zaštitu od jonizujućih zračenja i nuklearnu sigurnost Srbije.\n- Uvoz, odnosno tranzit pošiljki životinja, proizvoda životinjskog porekla, hrane životinjskog porekla, hrane za životinje, sporednih proizvoda životinjskog porekla i pratećih predmeta vrši se na osnovu dozvole koju izdaje ministarstvo nadležno za poslove poljoprivrede, trgovine, šumarstva i vodoprivrede.\n- Uvoz, izvoz, odnosno tranzit otpada vrši se na osnovu dozvole koju izdaje ministarstvo nadležno za poslove životne sredine, u skladu sa Zakonom o zaštiti životne sredine. Uvoz opasnog otpada je zabranjen, uz propisane izuzetke, saglasno odredbama - Bazelske konvencije.\n- Uvoz, izvoz, odnosno tranzit zaštićenih biljnih i životinjskih divljih vrsta, njihovih delova i derivata vrši se na osnovu isprava koje izdaje ministarstvo nadležno za poslove životne sredine.\n- Dozvole za izvoz kulturnih dobara izdaje ministarstvo nadležno za poslove kulture, dozvole za izvoz dobara koja uživaju prethodnu zaštitu - Republički zavod za zaštitu spomenika kulture (osim za publikacije) i Narodna biblioteka Srbije (za publikacije), a dozvole za izvoz dobara koja uživaju prethodnu zaštitu za područje Autonomne pokrajine Vojvodine - Pokrajinski sekretarijat za kulturu.\n- Dozvolu za stavljanje u promet lekova, odnosno rešenje o upisu medicinskog sredstva u Registar medicinskih sredstava, odnosno odobrenje za uvoz lekova koji nemaju dozvolu za stavljanje leka u promet i medicinskih sredstava koja nisu upisana u Registar medicinskih sredstava izdaje Agencija za lekove i medicinska sredstva.\nDozvola za uvoz, može da se uvede samo radi: zaštite javnog morala, zaštite života i zdravlja ljudi, životinja i biljaka, zaštite nacionalne bezbednosti, zaštite životne sredine i prirodnih bogatstava, primene posebnih pravila trgovine zlatom i srebrom,\nDozvola za izvoz, može da se uvede samo radi: zaštite umetničkog, istorijskog i arheološkog blaga, zaštite prirodnih retkosti i ugroženih biljnih i životinjskih vrsta, zaštite nacionalne bezbednosti, zaštite neobnovljivih prirodnih bogatstava, primene posebnih pravila trgovine zlatom i srebrom\nDozvola za tranzit, može da se uvede samo radi: zaštite života i zdravlja ljudi, životinja i biljaka, zaštite nacionalne bezbednosti, zaštite životne sredine\nVlada može odrediti količinsko ograničenje uvoza određivanjem uvozne kvote radi otklanjanja poremećaja u platnom bilansu zemlje ili ako se u kratkom vremenu poveća uvoz određene robe, količinski ili u odnosu na domaću proizvodnju i ako taj povećani uvoz nanosi štetu domaćoj proizvodnji. Kvantitativno ograničenje izvoza može da se uvede privremeno, u cilju sprečavanja kritične nestašice osnovnih proizvoda ili radi ublažavanja posledica takve nestašice u Republici Srbiji. Kvote se raspodeljuju: izdavanjem dozvola na neautomatski način za uvoz, odnosno izvoz dodeljene kvote ili otpisivanjem od strane nadležnog carinskog organa, u momentu carinjenja robe, prema redosledu prihvatanja carinske deklaracije.


Potpis za zaštitu kulturnog nasleđa - Bizlife.rs\nPotpis za zaštitu kulturnog nasleđa\n15:37 Beograd, 20.12.2011.\nMinistar kulture, informisanja i informacionog društva Predrag Marković i dekan Pravnog fakulteta Univerziteta u Beogradu prof. dr Mirko Vasiljević potpisali su danas u prostorijama Ministarstva kulture Protokol o saradnji.\nProtokol je potpisan u cilju uspostavljanja i regulisanja saradnje na planu usklađivanja propisa Republike Srbije iz oblasti zaštite kulturnog nasleđa sa relevantnim međunarodnim, evropskim i uporednopravnim aktima.\nNa osnovu potpisanog Protokola ostvarivaće se saradnja i u drugim oblastima gde se ukaže potreba, a u saradnju će biti uključivane i ustanove kulture čiji je osnivač Republika Srbija, poput Centralnog instituita za konzervaciju, Republičkog zavoda za zaštitu spomenika kulture, Narodnog muzeja i drugih.\nMinistar Marković je podsetio da je od donošenja Zakona o kulturnim dobrima 1994. godine, Srbija potpisnica više međunarodnih konvencija (UNESCO, Savet Evrope) kojima se, između ostalog obavezuje i na očuvanje i zaštitu kulturnog nasleđa na svojoj teritoriji.\nPotreba za donošenjem novih zakona koji bi oblast zaštite nasleđa regulisali na savremen način, koji bi uključivao i primenu međunarodnih standarda, potencirana je i donošenjem Zakona o kulturi 2009.\nUvođenje novih kategorija, pojmova i čitavih oblasti kulturnog nasleđa koje sadašnji zakon ne prepoznaje, kao što je nematerijalno nasleđe, dovodi do toga da je zbog uključivanja nasleđa u savremene međunarodne tokove (između ostalog listu UNESCO-a) neophodno pronaći uporište donošenjem novih, odgovarajućih zakonskih rešenja, precizirao je Marković.\nMinistar je naglasio da ne postoji adekvatna zakonska regulativa u oblasti očuvanja nasleđa, koja predstavlja prioritet Ministarstva kulture te je potrebno sistemski rešiti taj problem. Protokolom o saradnji, dodao je Marković, Pravni fakultet preuzima obavezu da uradi adekvatne zakone i propise kako bi se uredila pomenuta oblast.\nVasiljević je objasnio da im je Ministarstvo kulture poverilo projekat zaštite kulturnog i prirodnog nasleđa u skladu sa evropskim i svetskim standardima i dodao da to nosi određenu odgovornost.\n“Reč je o krajnje specifičnoj oblasti i naglašenoj potrebi da se Srbija predstavi kao zemlja koja prihvata vodeće evropske i svetske standarde i da svoju zakonsku regulativu u tom smislu prilagodi, budući da su se na tom polju desile velike promene.\nOn je skrenuo pažnju na činjenicu da je Srbija multukulturalno društvo i na osetljivost pitanja zaštite kulturnog nasleđa, posebno zbog specifične situacije na Kosovu i Metohiji i “pokušaja da se kulturno nasleđe Srbije i srpskog društva prisvoji i proglasi nasleđem dela teritorije koji se deklariše kao posebna država”.\nVasiljević je primetio da je kulturno nasleđe Srbije na Kosovu i Metohiji posebno ugroženo.


Ksenija Jovićević: Laž da sam u Covid-19 pozitivnom stanju dolazila na posao u Vrhovni sud - indeksonline.me\nHome Vijesti Ksenija Jovićević: Laž da sam u Covid-19 pozitivnom stanju dolazila na posao...\nKsenija Jovićević: Laž da sam u Covid-19 pozitivnom stanju dolazila na posao u Vrhovni sud\nSaradnica predsjednice Vrhovnog suda Ksenija Jovićević tvrdi da je lažna informacija koju je objavio Dan, a prenio CdM, da je prekršila mjere samoizolacije.\n“Kada sam bila prisutna na potpisivanju Memoranduma sa Sindikatom medija, koje je održano 25.septembra, nisam znala da sam Covid-19 pozitivna, već sam to saznala 26.septembra”, navela je Jovićević.\nIstiče da protokol određivanja samoizolacije, liječenja i praćenja stanja, propisuje doktor epidemiolog, nakon intervjua sa pacijentom.\n“U ovom slučaju, doktor je procijenio da se kod mene nisu razvili simptomi bolesti, ali da se moja samoizolacija ima računati od 20.9, kada sam poslednji put bila u mogućem kontaktu sa licem, koje je bilo zaraženo. Od dana kada sam saznala da sam Covid-19 pozitivna, pa sve do isteka određenog perioda, kada mi je ukinuta samoizolacija (jer sam bila i dalje bez simptoma bolesti), poštovala sam sve propisane mjere, kako tada, tako i prije toga na radnom mjestu. Dakle, netačno je da sam u Covid-19 pozitivnom stanju dolazila na posao u Vrhovni sud i prisustvovala službenim događajima sa strankama”, ističe Jovićević.\nO svim detaljima njene samoizolacije, ističe Jovićević, Dan je obaviješten u komunikaciji sa PR Službom, kada mu je dostavljen odgovor na postavljeno pitanje.\nU preostalom dijelu teksta, Jovićević navodi da je iznijet niz netačnih informacija, jer je sa predsjednicom Vrhovnog suda, Vesnom Medenicom u profesionalnoj, a ne bilo kakvoj drugoj vezi, kako ona, tako ni član njene porodice, kako je to navedeno.\n“Takođe, ne obavljam funkciju savjetnika u Vrhovnom sudu, već sekretara”, ističe Jovićević.\nNavodi da je tekstok brutalno prekršeno njeno pravo na privatnost.\n“Od trenutka proglašenja epidemije Covid-19 u Crnoj Gori nije zabilježeno otkrivanje identiteta zaražene osobe u ovoj razmjeri, što ima za cilj prouzrokovanje štete meni, kao državnoj službenici i instituciji u kojoj sam zaposlena. Međutim, za lažno prijavljivanje lica da je učinilo krivično djelo za koje se goni po službenoj dužnosti i povredu prava na privatnost, koje se štiti svim međunarodnim standardima, postoje pravni ljekovi i sredstva, koja ću iskoristiti kako bih zaštitila ličnu i profesionalnu reputaciju”, poručuje Jovićević.


Predsjedništvo BiH: Zatvoriti sve granične prijelaze na kojima nema karantena | Dnevnik.ba\nPredsjedništvo BiH na današnjoj redovitoj sjednici primilo je k znanju informaciju predsjedatelja Vijeća ministara BiH Zorana Tegeltije o mjerama i aktivnostima koje se poduzimaju na zaštiti od pandemije koronavirusa, kao i o mjerama za ublažavanje ekonomskih posljedica.\nPredsjedništvo BiH konstatira da su vlasti u Bosni i Hercegovini blagovremeno poduzele mjere na zaštiti od pandemije, te da se poduzimaju mjere na zaštiti ekonomije.\nPredsjedništvo BiH konstatira da se realiziraju zaključci Predsjedništva BiH s 56. izvanredne sjednice Predsjedništva BiH od 16. ožujka 2020. godine i 57. izvanredne sjednice Predsjedništva BiH od 22. ožujka 2020. godine, prenosi Fena.\nImajući u vidu epidemiološko stanje u Bosni i Hercegovini vezano za borbu protiv koronavirusa, Predsjedništvo BiH traži od Vijeća ministara BiH da, u suradnji s entitetskim vlastima i vlastima Brčko Distrikta BiH, u roku od 24 sata, na graničnim prijelazima za protok ljudi osigura karantene. Ukoliko se to ne uradi, Predsjedništvo BiH traži da se zatvore svi granični prijelazi za protok ljudi na kojima nisu uspostavljeni karanteni.\nPredsjedništvo BiH zahtijeva od Vijeća ministara BiH da se, u suradnji s entitetskim vlastima i vlastima Brčko Distrikta BiH, u lokalnim zajednicama također osiguraju karanteni za sve osobe koje iz inozemstva dolaze u Bosnu i Hercegovinu, u roku od 24 sata.\nPredsjedništvo BiH pozdravlja aktivnosti Vijeća ministara BiH na zaključenju međunarodnih financijskih aranžmana i predlaže Vijeću ministara BiH da s međunarodnim institucijama započne razgovore oko mogućeg moratorija ili odlaganja obveza kredita za ovu godinu.\nPredsjedništvo BiH je na današnjoj sjednici obavilo konzultacije s predsjedavajućim Vijeća ministara BiH Zoranom Tegeltijom o Nacrtu zakona o proračunu institucija i međunarodnih obveza Bosne i Hercegovine za 2020. godinu.\nPredsjedništvo BiH traži od Vijeća ministara BiH da ponovo razmotri Nacrt zakona o proračunu institucija Bosne i Hercegovine i međunarodnih obveza Bosne i Hercegovine za 2020. godinu, kojim će se omogućiti neometano funkcioniranje institucija na državnom nivou i realizacija njihovih ustavnih i zakonskih obveza, uzimajući u obzir izvanredne okolnosti koje su nastupile nakon prvobitne izrade Nacrta proračuna za 2020. godinu.\nPredsjedništvo BiH traži da mu se novi Nacrt proračuna dostavi najkasnije do 31. svibnja 2020. godine. Novi Nacrt zakona o proračunu institucija Bosne i Hercegovine i međunarodnih obaveza Bosne i Hercegovine za 2020. godinu treba prilagoditi situaciji prouzrokovanoj pandemijom koronavirusa, tako što će se predvidjeti uštede na strani rashoda, poštujući okvir proračuna institucija Bosne i Hercegovine koji je dogovoren na sjednici Fiskalnog vijeća 27. prosinca 2019. godine. Po mogućnosti, tako osigurana sredstva treba predložiti u posebnu stavku, kojom bi se pomoglo u otklanjanju ekonomskih šteta nastalih uslijed pandemije, priopćeno je iz Predsjedništva BiH.


Prvi koncept modularnog Mac Pro-a je stigao - iMagazin\nPrvi koncept modularnog Mac Pro-a je stigao\n2017/04/18 | 10:50\nKoncept vrhunskog modularnog računara koji je nedavno najavljen, na našu sreću, nismo čekali predugo. Vrlo brzo nakon Apple-ove zvanične najave, neko od talentovanih grafičkih dizajnera je završio kreiranje koncepta. Finalni rezultat daje odlične odgovore na pitanje koje je vezano za zamenu određenih delova na računaru.\nProšlo je svega nekoliko nedelja od Apple-ove zvanične najave da će se sledeće godine na tržištu pojaviti novi Mac Pro. Bez obzira na to što je najava ovog računara bila relativno skoro, već se pojavio njegov prvi spektakularni koncept, što najviše potvrđuje činjenicu da svi sa velikim nestrpljenjem čekaju njegovo lansiranje.\nVeliki akcenat je stavljen na mogućnost zamene delova na računaru. Upravo ta funkcija najviše nedostaje kupcima jer bi im omogućila da umesto celog uređaja, promene samo određenu komponentu kojom bi unapredili hardver. Iz Apple-a su priznali da, koliko god bio dobar dizajn sadašnjeg Mac Pro-a, činjenica da je vrlo tanak otežava razvoj modularnosti, zbog čega već godinama kasne sa nadogradnjom.\nRačunar koji je prikazan u ovom konceptu je negde između uređaja Mac mini i starog Mac Pro-a. O ukusima ne bi trebalo da se raspravlja, pa je sasvim jasno da će biti onih kojima se novi dizajn možda neće svideti u istoj meri kao dizajn aktuelnog modela. Tu, ispred svega, treba naglasiti da je modularnost ipak važniji aspekt, jer će mnogim korisnicima biti ispunjena želja za takvom mogućnošću. Dizajneri su na prednju stranu računara stavili i nešto slično Touch Bar-u, mada se nama čini da nema mnogo smisla, a ni estetski ne izgleda najlepše.\nNovi monitor, međutim, izgleda odlično i bilo bi savršeno kada bi Apple realizovao nešto slično ovom konceptu. Što se tiče ulaza na računaru, sa prednje strane je čitač za SD kartice, a na zadnjoj ulazi za USB-C, običan USB, FireWire i HDMI. Ipak, najspektakularniji deo koncepta je način zamene pojedinih delova. Osmišljeno je rešenje koje bi vam omogućilo da u jednom pokretu okrenete unutrašnji deo računara za 45° i na taj način omogućite pristup unutrašnjim komponentama.\nS obzirom da je to vrlo teško opisati rečima, predlažemo da pogledate video koji je napravio dizajnerski tim Curveda:


GRID – grafičko inženjerstvo i dizajn, Novi Sad – Beogradski sajam\nGRID – grafičko inženjerstvo i dizajn, Novi Sad\nStudije grafičkog inženjerstva su jedinstvene na prostorima naše zemlje i obuhvataju savremeno interdisciplinarno područje u kom su uz grafiku i dizajn prisutne još neke nauke kao što su računarstvo, elektronika, elektrotehnika, komunikacije, menadžment i ekonomija. Na Departmanu za grafičko inženjerstvo i dizajn Fakulteta tehničkih nauka Univerziteta u Novom Sadu izučavaju se grafičke tehnologije u tehničko-tehnološkom, ali i estetskom i ekonomskom smislu putem predmeta koji se bave tehnologijama štampe i reprodukcije, oblikovanjem i projektovanjem svih vrsta grafičkih proizvoda, izradom multimedijalnih sadržaja (tekst, slike, grafike, animacije, video i audio sekvence), izradom ambalaže i sl.\nZa studije grafičkog inženjerstva i dizajna fakultet raspolaže kvalitetnim kadrom sa velikim iskustvom i u svetu priznatim rezultatima. Predavanja i vežbe su interaktivnog karaktera i odvijaju se u moderno opremljenim učionicama fakulteta i u okviru GRID Grafičkog centra. Grafički centar organizovan je kao posebna organizaciona jedinica u sklopu Departmana organizacione strukture Fakulteta tehničkih nauka i raspolaže novom, modernom opremom koja se koristi u nastavi i u eksperimentalnom, naučnom radu. Važno je napomenuti da je GRID Grafički centar najopremljeniji laboratorijski prostor korišćen za edukativne svrhe na visokoškolskim ustanovama ovog tipa, kako u zemlji tako i u okruženju.\nDepartman će se na Grafimi 2018. predstaviti kroz seriju predavanja kako bi posetioci sajma imali predstavu o aktuelnostima na tržištu, kao i novitetima u obrazovnom procesu.


Izložba „Moj Šabac“ – Podrinske\nIzložba „Moj Šabac“\nProslava obeležavanja Dana grada Šapca koji je 22.aprila, počela je juče nizom kulturnih dešavanja a prvi od njih bila je izložba u Biblioteci šabačkoj. Izložba nazvana „Moj Šabac“ svečano je otvorena u 12 časova u galeriji Biblioteke šabačke a u okviru edicije „Kultura ćirilice.“ Postavka je u znaku jubileja – 175 godina Biblioteke šabačke i 20 godina saradnje ove ustanove i Škole primenjenih umetnosti u Šapcu.\nOvogodišnja izložba je inspirisana gradom i njegovim simbolima.\nJelena Podgorac Jovanović, direktorka Biblioteke šabačke ovom prilikom naglasila je da je izložba svake godine sve bolja. “Svake godine mislim da je izložba bolja nego prethodne I svake godine me profesori I učenici iznova razuvere pokazujući raskoš svog talenta, originalnost postavke I potvrđujući da pred nama već imamo gotove I formirane umetnike koji će, negujući kulturu ćirilice, jednog dana izrasti u one koji će biti ambasadori I ponos Šapca.”\nUčenici Škole primenjenih umetnosti u Biblioteci šabačkoj realizovali su brojne zapažene izložbe u ustanovi Biblioteke. Deca su inspiraciju pronalazila u istorijskim zgradama, fasadama, životu grada iz prošlog veka ali I u savremenoj atmosferi I arhitekturi, znamenitinim ličnostima, mostovima I vašaru koji je svojevrsni brend grada. “Šabac je po tim simbolima nadaleko prepoznatljiv I voljen grad I naša obaveza je da ga čuvamo I da to kulturno I istorijsko nasleđe promovišemo što više. Uverena sam da će lista simbola u narednim decenijama biti sve duža,” rekla je Nevenka Đokić, direktorka Škole primenjenih umetnosti.Izložba se sastoji od pedesetak radova sve četiri godine učenika ove škole svih obrazovnih profila u različitim tehnikama primenjene umetnosti I dizajna a Šapčani izložbu mogu pogledati do 3.maja.


Šebek o lažnoj naslovnici NIN-a: Teško zamisliti da iza toga ne stoji vlast | N1 Srbija\n06.12.2019. |09.18 |\nGovoreći o naslovnoj strani nedeljnika NIN, koja je već dva broja bela, Šebek kaže da to jeste neka vrsta štrajka ili protesta lista. U Novom Sadu su se pojavili plakati koji predstavljaju montiranu naslovnicu nedeljnika NIN, na kojoj je naslov "Zvezdanu Jovanoviću svečano uručena NIN-ova nagrada".\nŠebek kaže da njega može samo da iznenadi da se ne dogodi ništa i da prođe jedna sedmica bez da neko novinarima preti.\n"Nedostatak grama ukusa, ispod granice bilo kakvog ukusa, nemam komentar. Ovakve stvari me ostavljaju bez reči. Ko god da je to osmislio, sigurno neće uplašiti novinare NIN-a, niti bilo kog drugog novinara", kaže on.\nŠebek kaže da je "jako teško da iza ovoga ne stoji vlast", ali da ne može da tvrdi bez dokaza.\n"Teško je zamisliti, pogledajte ko je napadao NIN u proteklih 10 dana, i ne samo u proteklih 10 dana. Bez dokaza ne mogu da tvrdim da je ovo vlast, ali teško je zamisliti da nije", kaže on.\nGovoreći o dijalogu o izbornim uslovima, kaže da bi "dijalog trebalo da bude nešto gde razmenjujemo reči i imamo kapacitet za slušanje onoga što druga strana kaže".\n"Međutim, u ljudskoj prirodi je da čekamo da druga strana završi, da bismo mi mogli da kažemo šta želimo. Lično, od ovog dijaloga nisam očekivao ništa, tako da nisam razočaran. Nadam se da će i jedna i druga strana shvatiti da neka vrsta kompromisa mora da se nađe da bi zemlja krenula napred", kaže on.\nKako kaže, u interesu je vlasti i EU da se izbori održe.\n"Što se opozicije tiče, jednom delu jeste interes da izađu na izbore. Tu se sukobljavaju razni interesi. Vlast, EU i neke opozicione, a posebno kvaziopozicione stranke imaju interes da se izbori održe i dijalog uspe", kaže on.\nIstiče da "ne postoji medijska scena gde opozicione stranke mogu da predstave svoje programe i kritikuju vlast".\n"Opozicija postoji da bi kritikovala vlast. Nemamo uslove za fer izbore, a da li je pametno bojkotovati, nisam pametan, nemam odgovor na to pitanje", kaže on.\nGovoreći o slučaju prodaje Megatrenda, Šebek kaže da je "zavesti red u privatnom obrazovanju na Balkanu - čišćenje Augijevih štala".\n"Privatni univerziteti širom Balkana su postali veoma ozbiljan biznis. U mnogim zemljama vlasnici tih univerziteta su kontroverzni biznismeni bez adekvatnih diploma, bez adekvatnih kvalifikacija, nije reč samo o Srbiji", kaže on.\nKako kaže, republički javni tužilac Zagorka Dolovac, "verovatno je zauzeta - sedi i glanca orden Legije časti, koji je dobila od Francuske".\n"Za mene je nevidljiva. Nezamislivo mi je da sve afere prolaze, svi komentarišu sve afere, a ta žena nije našla za shodno da kaže ijednu reč o bilo kom od ovih slučajeva", kaže on.\nnenad šebek Prelistavanje štampe NIN novinari dijalog izbori Megatrend\nČim je Nin skinuo sliku, više nije bio problem, ali neko stalno ističe da nije slika u pitanju već nedeljnik. Ako je tako, zašto se na napadaju njegovi tekstovi, već isključivo jedna slika?\nJel to isti grad gde su pretili Pajticu grafitima, pa ispade da su mu najblizi saradnici radili na marketingu\nČuo sam da mozak botova ne radi ni 0,5%.


MILORAD DODIK: "Sa Erdoganom ćemo razgovarati o nizu pitanja koja smo počeli prilikom nedavne posete Ankari!" | Happy BSC portal\nMILORAD DODIK: "Sa Erdoganom ćemo razgovarati o nizu pitanja koja smo počeli prilikom nedavne posete Ankari!"\nPredsedavajući Predsedništva BiH Milorad Dodik istakao je da će samit Procesa za saradnju u jugoistočnoj Evropi (SEECP), koji se održava danas i sutra u BiH, biti prilika za otvorene razgovore zvaničnika tih zemalja.\nDodik je istakao da je sastanak prilika za uspostavljanje bolje saradnje, te da će razgovorima sa ostalim zvaničnicima pokušati da daju odgovore i na pitanja u vezi taksa koje je uvelo samoproglašeno Kosovo.\nDodik je naveo da će biti održan niz bilateralnih susreta sa zvaničnicima zemalja jugoistočne Evrope, a jedan od najznačajnijih biće sa predsednikom Turske Redžepom Tajipom Erdoganom.\n"Sa Erdoganom ćemo razgovarati o nizu pitanja koja smo počeli prilikom nedavne posete Ankari, kao što je auto-put i pitanjima vezanim za određene trgovinske aranžmane. Veoma je važno da odnosi sa svim zemljama budu što je moguće bliskiji i dinamičniji", rekao je Dodik.\nList navodi da je zbog nedolaska predsednika samoproglašenog Kosova Hašima Tačija na samit u Sarajevo i Istočno Sarajevo otvorena mogućnost da srpski predstavnici u zajedničkim institucijama u narednih godinu dana ne učestvuju u radu ove organizacije.\nNavodi se da će samoproglašeno Kosovo preuzeti jednogodišnje predsedavanje SEECP-om od BiH i da se već u septembru očekuje da Priština bude domaćin sastanka ministara spoljnih poslova 13 zemalja članica ove organizacije.\n"On je stava, a siguran je da će se tako ponašati i drugi srpski predstavnici u zajedničkim institucijama, da predstavnicima samoproglašenog Kosova treba odgovoriti recipročnim merama. To znači da na njihov nedolazak treba odgovoriti isto tako, pogotovo u trenucima kada je premijer samoproglašenog Kosova Ramuš Haradinaj nametanjem taksi praktično onemogućio uvoz robe iz BiH na Kosovo", kaže sagovornik lista.\nUčešće tzv. Kosova na SEECP-u rešeno je 2014. godine uz saglasnost svih učesnica koje ne priznaju Kosovo - Srbije, Grčke, Rumunije, Moldavije i BiH.\nPrema tom rešenju, Kosovo* se odriče svog subjektiviteta kao nezavisne države i prihvata da u SEECP uđe kao nedefinisani subjekt Kosovo, uz fusnotu.


Koncept Monza pruža jedinstveno iskustvo info-zabavnog sistema\nEfikasnost i povezanost su dve ključne tačke na koje će biti usredsređen razvoj sledeće generacije automobila. Proslavljeni koncept Opel Monza, koji je imao premijeru na ovogodišnjem Sajmu automobila u Frankfurtu, je vizionarski i pionirski model u obe oblasti, koji omogućava fascinantan pregled razvoja vozila u budućnosti. Koncept Monza, sa očaravajućim stilom eksterijera i inovativnom, modularnom pogonskom grupom, oličenje je elegantne i ultra-moderne efikasnosti na četiri točka, praveći i korak dalje u enterijeru. Tu Opelov najmlađi koncept automobil ostavlja snažan utisak jedinstvenom projekcionom tehnologijom i višestrukim mogućnostima povezivanja, koje izgledaju kao kvantni skok za današnje vozače, ali će uskoro predstavljati normalan deo svakodnevice.\n“Koncept Monza ruši pravila dizajna automobila, posebno kada je reč o enterijeru”, navodi izvršni direktor Opela Dr. Karl-Tomas Nojman. “Sa pionirskom LED projekcionom tehnologijom stvorili smo potpuno nov info-zabavni svet sa jedinstvenim osećajem prostora. Uz to idu i do danas nezamislive mogućnosti povezivanja vozača sa njihovim porodicama, prijateljima i poznanicima.”\nInformacije u 3D: LED projektori stvaraju multimedijalni displej\nJednom kada se nađete za upravljačem, koncept Monza vas uvodi u potpuno novi i jedinstven svet instrumenata info-zabavnog sistema, svojom ultra-modernom LED projekcionom tehnologijom.\nVozači više nemaju posla sa konvencionalnim, individualnim, odvojenim monitrima koji prikazuju različite informacije; umesto toga pred njima se nalazi širok multifunkcionalan panel koji se pruža od jednih do drugih vrata i koristi se kao jedinstvena projekciona površina. Na površini se prikazuju informacije i dekorativni elementi, koje vozač može prilagoditi svojim potrebama, ukusu i raspoloženju.\nLED projektori stvaraju kontinuiran, multifunkcionalan displej, što je svetska premijera u automobilskoj industriji. Opelovi dizajneri su prvi koji su došli na ideju da ovu tehnologiju, dobro poznatu u području organizacije raznih događanja, primene u putničkom automobilu. 3D grafika je impresivna i obuhvata sve važne funkcije, počev od preciznih podataka o vozilu do internet i komunikacionih opcija, kao i dekorativne elemente. Dakle, koncept Monza nudi multifunkcionalni dizajn koji postavlja trendove: on izaziva čiste emocije, nudeću vrhunsku funkcionalnost. I oblast na kojoj se prikazuju informacije i pozadina mogu se pojedinačno konfigurisati prema ličnim potrebama informisanja i preferencama; upravljanje različitim menijima i displejima obavlja se pomoću glasovne kontrole i komandi na upravljaču.\nEfikasnost i jasnoća ovde takođe predstavljaju prioritete: kada je u pitanju način na koji displeji prenose informacije, Opelovi inženjeri su se usredsredili na nalaženje najboljeg i najličnijeg načina kako bi bitne podatke učinili dostupnim vozaču. Pristup je bio “pojednostavljivanje mnoštva”, tako da se podaci o automobilu, navigaciji i podešenjima pametnog telefona i vezi javljaju samo kada je to potrebno ili kada se to zahteva. Na taj način vozači mogu da koriste širok opseg informacija a da ne budu zatrpani tekstom ili slikama. Ovo takođe čini koncept Monza modelom budućih HMI (interfejs čovek-mašina) sistema, obzirom da je dizajn njegovog enterijera zasnovan na nalazima najnovijih istraživanja u ovoj oblasti.\nTrostruka povezivost: Svetovi ME, US i ALL\nOvo se odnosi i na sveobuhvatnu povezivost pametnih telefona u konceptu Monza. Sa tri sveta povezivosti – koji se nazivaju ME, US i ALL – vozači su u stanju da se usredsrede samo na vožnju, ili da stupe u kontakt sa prijateljima i porodicom, ili čak da se povežu sa čitavom internet zajednicom.\n• Kod ME, info-zabavni sistem prikazuje samo podatke koji koji su potrebni za indivudalno iskustvo vozača i fokusira se samo na informacije koje vozač smatra za bitne. Tako se, na primer, može pristupati podacima ili činjenicama od koristi za vozača, a koje se onodse na motor, način vožnje i uslove na putu.\n• US omogućava putnicima u Monzi da se povežu sa grupom odabranih ljudi kao što su prijatelji i članovi porodice, koji se mogu povezati pomoću info-zabavnog sistema automobila koristeći sopstvene uređaje za komunikaciju i razmenu informacija muzika i slika, ćaskati ugovarati sastanke itd. Displeji pokazuju vezu sa porodicom i prijateljima\n• ALL ide dalje od US. On omogućava vozaču povezivanje sa, bukvalnom čitavim spoljnim svetom. Na primer, vozači mogu spontano da podele svoju planiranu rutu onlajn pomoću tableta ili pametnog telefona, tako da mogu da povezu druge osobe tokom svog putovanja – što omogućava novu vrstu instant deljenja automobila. Pored toga, na raspolaganju je velik broj funkcija poput opcija poređenja informacija sa drugim vozačima, prikaz alternativnih pravaca i mnogo više od toga.\nOvom pionirskom info-zabavnom i tehnologijom povezivosti, koncept Monza pokazuje koliko dalekosežno razmišljaju Opelovi dizajneri i inženjeri, tako da sledeća generacija automobila daje svoj doprinos skladnom, povezanom društvu. Sveobuhvatno povezivanje učesnika u saobraćaju povećava ne samo međusobnu komunikaciju već i bezbednost, obzirom da je, zahvaljujući njemu, moguće ranije i preciznije prepoznavanje opasnih situacija u saobraćaju nego što je ranije bio slučaj. Stoga, kada su u pitanju osećaj u unutrašnjosti kabine, povezivost i sigurnost, revolucionarni info-zabavni i HMI sistem predstavlja srž Opel Monza koncepta, kao i budućeg razvoja automobila.


Конститутивна седница Црквеноопштинског савета у Малом Лошињу - Јадовно 1941. - КУЛТУРА СЈЕЋАЊА\nObjavljeno: 24 septembra, 2012\nKonstitutivna sednica Crkvenoopštinskog saveta u Malom Lošinju\nNakon formiranja Crkvenoopštinskog saveta u Malom Lošinju, drevnom gradiću jednog od četiri najveća ostrva Kvarnerskog zaliva, sa blagoslovom Njegovog Preosveštenstva Episkopa gornjokarlovačkog G. Gerasima, u prostorijama Srpskog narodnog vijeća održana je prva konstitutivna sednica ovog tela.\nNakon čina prizivanja Svetog Duha i polaganja zakletve, članovima Saveta se obratio protojerej-stavrofor Mićo Kostić, paroh riječki, zahvalivši se budućim saradnicima na prihvatanju časne, teške i odgovorne dužnosti koju su primili na sebe. Poželevši svakog uspeha u budućem radu, otac Mićo je otvorio radni deo sednice sa predloženim dnevnim redom, na kojem su se našle tačke koje se tiču okupljanja vernika i ustanovljenja bogoslužbenog poretka. U nedostatku bogoslužbenog prostora prisutni su izrazili spremnost za adaptaciju odgovarajućeg prostora, koji bi se kao privremeno rešenje uredio za nesmetano bogosluženje.\nObzirom da narod ovog ostrva uistinu ima potrebu za svojim hramom, prisutni su takođe izrazili najiskreniju želju za izgradnjom hrama, koji je za ovaj verni narod uvek bio osvećeno podnebesje vere, nade i ljubavi.\nIscrpivši dnevni red, predsedavajući se zahvalio saradnicima pozivajući ih na aktivno rešavanje razmatranih pitanja, čime je zaključen rad prve sednice Crkvenoopštinskog saveta u Malom Lošinju.


Upitan da li će prihvatiti poziv za posetu Crnoj Gori i kada bi moglo doći do nje, Vučić je novinare u Davosu podsetio da je i on uputio poziv Đukanoviću da poseti Srbiju.\n- Mnogo je važnije od toga da li ćemo doći u posetu da se reši problem i da se razgovara o tome kako da ga rešimo. Nisam saglasan sa argumentacijom koja je izneta oko suštine samog Zakona i njegove primene. Ne zato što imam pravo da se mešam u unutrašnje stvari Crne Gore, već što se tiče srpskog naroda, njegove celine, i naše kulturne i istorijske baštine - objasnio je Vučić.\nVucic na panelu u Davosu 2019\n"Ja o dijalogu i taksama, Tači o vizama"\nVučić izjavio je da je na neformalnom skupu u Davosu, na kojem je bio prisutan i Hašim Tači, govorio o problemima koje Srbija ima u regionu, dok je Tači više pričao o viznoj liberalizaciji.\n- Tači je primetio da neki iz Evrope nisu pozdravili dogovor Beograda i Prištine o uvođenju avio linije i zapitao da li je to zbog američke podrške - rekao je Vučić.\nPredsednik Srbije je naveo da je on spomenuo nastavak dijaloga i ukidanje taksi koje je Priština uvela na srpsku robu i da je uvideo da su njegovi sagovornici razumeli zato je to problem, te da su i oni protiv taksi.\n- Sutra treba da pričamo o vozovima, ali kakvog to smisla ima ako naa roba ne može vozom da uđe na Kosovo i Metohiju? Nije vano ko kako posmatra to pitanje, mi smatramo da je to unutranji saobraćaj, oni da je između dve drave, ali kako god smatrali, te trgovine nema - istakao je Vučić.\n- On je izrazio nadu da će formiranjem Vlade u Prištini deo tih problema biti rešen i podsetio da Srbija zbog taksi godišnje direktno izgubi između 900.000 i 950.000 evra.\n- Uvek se nadam napretku u razgovorima sa Prištinom. Uvek sam spreman da čujem kompromisne predloge, jer je uvek bolje razgovarati nego da nema razgovora. Ako ne razgovarate onda znate šta čekate, a to želimo da sprečimo na sve načine - podvukao je on.\n"Piše i u službenoj belešci"\nOn se osvrnuo i na komentare pojedinih predstavnika opozicije koji su izrazili sumnju u njegovu izjavu da je francuskom predsedniku Emanuelu Makronu rekao da Francuska sada ne bi mogla da otvori poglavlja 23 i 24.\n- Pojedinci su poveli priču: 'Da li je Vučić stvarno rekao Makronu oko poglavlja 23 i 24?. Rekao sam mu i to, pred ponoć, u Jelisejskoj palati, pred osmoro ili devetoro ljudi, a to nam je ušlo i u službenu belešku - rekao je Vučić, istakavši da je Makronu rekao istinu, ali da to ne znači, objašnjava, da Srbija ima uređeniji sistem od Francuske, već da joj je potrebno još mnogo godina da je dostigne.\n- Ja sam samo govorio kako ta birokratska forma ponekad izlazi iz suštine. Ne možete da kažete da je Francuska nedemokratska zemlja zato što predsednik bira sudije, što mi, naravno, nećemo da uvedemo, zato što je demokratska tradicija Srbije na nižem nivou. Da se odmah ogradim, kao ne bi počeli da šire laže po novinama da ja za tim čeznem - ukazao je Vučić.\nOcenjuje da oni koji su sumnjali u njegove reči polaze od sebe, jer, kako kaže, "znaju da nisu smeli ništa da kažu ni pred kim dok su bili na vlasti", te su sada vođeni istom mišlju da i "Vučić ne može".\n"Potreban nam je signal iz Evropske unije"\nVučić kaže da ni danas u Davosu od evropskih lidera sa kojima je razgovarao nije dobio direktne odgovore na pitanje da li će Srbiji dati mogućnost članstva u EU ako kompromisnim putem rešimo problem KiM.\n- Kažete, 'sve super, ali gde je tu Srbija'...i onda nema odgovora ili su takvi da... - nije završio predsednik Srbije.\nVučić ističe da srpska ekonomija, na primer, već veoma zavisi od nemačke ekonomije i investicija, kao i da mu je drago što se nemačka ekonomija sada oporavlja i ide na gore, pošto će to dodatno povećati i naš ekonomski rast. Nemačke firme već zapošljavaju 65.000 ljudi u Srbiji, a trgovinska razmena Srbije i Nemačke je vredna oko 5,5 milijardi evra.\n- To jeste naš put (evropski) i moramo da vodimo racionalnu politku, i tražimo za sebe što više, ali 'use i u svoj kljuse' - naglasio je Vučić.\nVučić je podvukao da je regionu potreban signal EU. Kazao je da je imao šansu na skupu u Davosu da razgovara sa predsednicom Evropske komisije Ursulom fon der Lajen, od koje je dobio dobre signale.\nSastanci sa predsednicima Poljske i Litvanije\nPredsednik Srbije razgovarao je danas sa predsednikom Poljske Andžejem Dudom i predsednikom Litvanije Gitanasom Nausedom o ekonomskom rastu u Centralnoj i Istočnoj Evropi.\nSa predsednikom Poljske, Andžejem Dudom i predsednikom Litvanije Gitanasom Nausedom na radnom ručku na temu "Generisanje rasta za Centralnu i Istočnu Evropu", moderator Isabel Kumar, novinar i voditelj @euronews_french.\nOni su se sastali na radnom ručku na temu "Generisanje rasta za Centralnu i Istocnu Evropu", a moderator je bila novinarka i voditeljka "Juronjuza" Isabel Kumar, objavio je predsednik Srbije na instagram profilu budućnostsrbijeav sa zajedničkim fotografijama.


Beta 2. novembra 2017. 18:20\nDačić je na promociji knjige „Srpski vojnici iz Prvog svetskog rata koji su preminuli na teritoriji Kraljevine Holandije“, rekao da je za Srbiju važno što Holandija čuva sećanje na njih.\n„Za Srbiju je važno da se Holandija seća srpskih žrtava u Prvom svetskom ratu, brine o obeležjima srpskih stradalnika i ne prepušta ih zaboravu ni posle 100 godina“, rekao je Dačić u Muzeju srpske diplomatije Ministarstva spoljnih poslova.\n„Ova publikacija govori o ratnim zarobljenicima, njihovom životu i sudbinama, ali i o aspektima humanitarnog prava i zakonima koji su omogućili da se ti ljudi spasu“, rekao je holandski ambasador.\nMinistar Dačić je kazao da je Prvi svetski rat „iznedrio heroje i heroine čovekoljublja i humanosti“, i da je sa Zapada dolazio najveći broj medicinskih misija i pojedinaca koji su pomagali srpskom narodu, a da je medju njima bio i Holandjanin Arijus van Tinhoven, „jedan od heroja valjevske bolnice“.\nHolandski ambasador je kazao da je Arijus, koji je tokom rata vodio odeljenje hirurgije u valjevskoj bolnici, ostavio i vredne dnevnike – zapise o životu Srbije tokom Prvog svetskog rata.\n„Srbija koja je dala nemerljive žrtve za civilizacijske vrednosti slobode i mira, kulturom sećanja potvrdjuje svoje opredeljenje za mir, toleranciju i bolju budućnost za naše potomke“, naveo je Dačić.